ZARINA ANJOULIE SELAMAT BERTUNANG DENGAN DATUK SERI KHAZRUL ELZEY

"Syukur Alhamdullilah untuk hari ini ..... thank you so much for today ❤. Loving my new family ❤," tulis pelakon Zarina Anjoulie yang telah pun selamat mengikat tali pertunangan dengan kekasihnya, Datuk Seri Khazrul Elzey, sekali gus mengakhiri spekulasi mereka sudah berkahwin secara rahsia.

Menerusi hantaran di laman Instagramnya, Zarina atau lebih mesra dengan panggilan Anju telah berkongsi beberapa foto sekitar majlis pertunangannya itu, hari ini. Zarina turut berkongsi klip video majlis yang berlangsung itu di TikTok.

"Finally, you are half mine. Thank you Allah for everything (Akhirnya, awak kini separuh menjadi milik saya. Terima kasih Allah atas segalanya)," tuturnya.

Klik untuk gambar besar

Melihat pada foto serta video yang dimuat naik, Anju kelihatan sangat gembira sambil menunjukkan cincin yang tersarung di jari manisnya.

Perkongsian Anju itu turut mendapat perhatian dari pengikutnya dan rakan artis yang turut mengucapkan tahniah serta mendoakan hubungan mereka akan ke jenjang pelamin.

Terdahulu, Anju dan kekasihnya itu kerap memuat naik video kemesraan mereka di TikTok dan Instagram sejak kebelakangan ini. Malah, panggilan mama papa antara mereka turut menimbulkan kemusykilan sama ada Zarina dan kekasihnya itu sudah mendirikan rumah tangga secara rahsia.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK ARWAH ABAM DAH PANDAI BERJALAN - HIDAYAH LUAH SYUKUR, GEMBIRA

Menerusi muat naik di laman Instagram, balu kepada arwah pelawak dan pelakon Abam Bocey iaitu Siti Norhidayah telah berkongsi satu video dimana anaknya, Syed Uthman Hamzah kini sudah mulai pandai berjalan.

Dalam entri yag sama, Hidayah meluahkan rasa gembira dan mendoakan agar
anaknya yang kini sudah mencecah usia lebih setahun itu membesar dengan
baik sebagai seorang anak yang soleh.  "Moment my dear son Alhamdulillah, thanks to Allah. Hamzah already know how to walk. Falling and getting up is normal, learning process, Keep it up and you can do it. May God bless you and grow up to be a good child.Al-fatihah buat Syed Umar Mokhtar.. Aamin #1stwalk #alhamdulillah #kitabaikramaisayang #alfatihaharwahabam," tulisnya.

Melihat di ruangan komen, rata-rata peminat memberi kata semangat kepada ibu tunggal itu supaya cekal dan tabah menghadapi ujian hidup. Untuk makluman, arwah Abam atau nama sebenarnya Syed Umar Mokhtar telah meninggal dunia pada 10 Februari lalu akibat demam panas. Jenazah arwah telah dikebumikan di Tanah Perkuburan Islam Jalan Sungai Pusu, Gombak.

Klik untuk gambar besar

www.myartis.com / Sumber & foto: Media Hiburan & Instagram Siti Norhidayah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIPERSOAL KAHWIN DENGAN SUFIAN - ELFIRA LOY AKUI TAK FAHAM

"Kenapa perlu lengahkan sesuatu perhubungan apabila kedua-dua pihak berasa selesa dan keluarga pun merestui?

"Saya rasa sudah tiba masanya untuk melanjutkan hubungan ini daripada bercinta lima hingga enam tahun dan apa-apa boleh berlaku ketika itu.

"Saya sudah bersedia dan sepatutnya semua wanita pun perlu berbuat demikian apabila tiba masanya," kata pelakon Elfira Loy, 23, yang tidak faham dengan tindakan segelintir netizen yang mempersoalkan keputusannya memilih penyanyi Sufian Suhaimi, 25, sebagai calon suami.

Dalam masa sama, mereka turut mendakwa pasangan ini tidak serasi dan menganggap usia Sufian yang terlalu muda untuk membimbing Elfira.

Elfira berkata, dia memilih Sufian atas pelbagai faktor walaupun baru mengenali penyanyi lagu 'Terakhir' itu tahun ini.

Menurutnya, tiada sebab untuk dia melengahkan hubungan itu, malah mereka juga merancang untuk melangsungkan pernikahan tahun depan dan bukannya tahun ini seperti dikatakan segelintir pihak.

Klik untuk gambar besar

Elfira juga menyelar dakwaan mengatakan Sufian terlalu muda dan dia sepatutnya boleh mendapatkan calon suami yang lebih sesuai untuk dirinya.

"Barang kali mereka melihat Sufian masih remaja tetapi dia sebenarnya sudah matang. Mereka belum bercakap dengannya dan mengetahui bagaimana corak pemikirannya," ujarnya.

Terdahulu, pada 1 Julai lalu, keluarga Sufian telah menghantar rombongan merisik Elfira berserta sebentuk cincin.

Buat Elfira, abaikan sahaja kritikan negatif. Tidak faham juga dengan mereka ini, kahwin cepat salah, kahwin lambat pun salah.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


PERKAHWINAN JIMMY SHANLEY RM1/2 JUTA

Jimmy Shanley akan bernikah dengan Nursuhaila Eliani Suhaimy, 24, pada 1 Oktober ini. Manakala kad undangan bertarikh 2 Oktober pula telahpun diedarkan beberapa hari lalu untuk majlis resepsi besar besaran di Pusat Konvensyen Kuala Lumpur (KLCC) yang menelan belanja setengah juta ringgit.Nursuhaila merupakan anak kepada pengasas produk kecantikan Natasya, Datin Muniroh Kassim."Majlis akad nikah akan diadakan pada 1 Oktober ini di banglo mewah milik keluarga bakal mentua di Sunway Rahman Putra, Sungai Buloh, Selangor selepas solat Asar. Pada hari sama akan diadakan majlis malam berinai manakala resepsi perkahwinan sebelah pengantin perempuan akan berlangsung sehari kemudian di Pusat Konvensyen Kuala Lumpur (KLCC)," ujar Jimmy dipetik sebagai berkata.Seterusnya, satu lagi resepsi perkahwinan untuk pihak wanita akan diadakan pada 9 Oktober di Hotel Park Avenue, Sungai Petani di Kedah. Melengkapkan resepsi perkahwinannya itu kata Jimmy, majlis di sebelah pihak lelaki akan berlangsung seminggu kemudian di Ipoh, Perak.Semua acara meriah itu akan dilaksanakan oleh 'Weddings By Baha', manakala busana dan solekan adalah hasil sentuhan Rizman Ruzaini dan Amy Janz.Semoga mereka berdua bahagia hingga ke anak cucu. Amin...Gambar kad undangan:Klik untuk gambar besar...(\__/)(='.'=)(")_(")www.myartis.com 2010


BOB DIKEBUMIKAN DI KAMPUNG HALAMAN

Jika sebelum ini pelbagai 'fitnah kematian' disebarkan oleh pihak tidak bertanggungjawab terhadap pelawak Bob Kuman atau nama sebenarnya Husni Mohd Rawi yang jatuh sakit, semalam akhirnya Bob disahkan meninggal dunia pada sekitar pukul 4.38 petang di kediamannya di Kota Damansara, Petaling, Selangor.

Difahamkan, Bob telah menghembuskan nafas terakhir di sisi isterinya, Norma Ibrahim dan beberapa kenalan rapat. Kematian Allahyarham telah disahkan oleh dua pegawai perubatan daripada Hospital Sungai Buloh, Selangor yang tiba di kediamannya kira-kira pukul 4.30 petang.

Allahyarham Bob Kuman...

"Sebelum pegawai perubatan daripada hospital tiba, anak saudara saya yang kebetulan berada di rumah Bob telah cuba memberikan bantuan pernafasan selama 20 minit namun disahkan Allahyarham telah meninggal dunia.

"Kehilangan Bob adalah sangat mengejutkan kerana saya baru sahaja bertemu dengannya kira-kira dua minggu lalu dan dia kelihatan sihat walaupun terpaksa menggunakan alat bantuan pernafasan.

"Bagaimanapun sebagai seorang Islam dan rakan rapat saya redha dengan pemergiannya," ujar Mazidul yang mengakui pelakon itu meninggal dunia akibat komplikasi jantung, darah tinggi dan paru-paru berair.

Untuk makluman bersama, jenazah Allahyarham telah dibawa ke Masjid Kota Damansara Seksyen 5 di sini untuk diuruskan sebelum dibawa pulang ke kampung halamannya di Kampung Sawah, Negeri Sembilan selepas solat Isyak untuk dikebumikan.

Rakan baik Allahyarham, Emri Shamreza Che Embi berkata, jenazah akan dikebumikan selewat-lewatnya pagi ini di tempat asalnya atas permintaan keluarganya.

"InsyaAllah jenazah akan diuruskan terlebih dahulu sebelum di bawa pulang ke kampung halamannya atas permintaan keluarga sebelum dikebumikan selewat-lewatnya pagi esok (Jumaat)," katanya dipetik sebagai berkata.


SAYA MASIH SAYANGKAN ABBY - ZUL

"Hubungan saya dengan Abby masih baik dan ada kalanya kami bertanya khabar melalui panggilan telefon atau pun berbalas SMS. Sudah tentu perasaan sayang kepadanya masih ada kerana percintaan kami bukan berlangsung selama tiga hari tetapi tiga tahun lamanya," demikian pengakuan pelakon Zulkifli Ariffin, 25, bila ditanya mengenai hubungan cintanya dengan Abby Abadi.

Menurut Zul lagi, dia masih sayangkan bekas kekasihnya, Abby walaupun tidak lagi mempunyai sebarang hubungan cinta.

"Tidak mungkin saya dapat melupakan hubungan saya bersama Abby yang telah berlangsung selama tiga tahun begitu sahaja dan saya masih menghormatinya sebagai seorang kawan. Sudah tentu ia masih berbekas di hati saya," tambah Zul dipetik sebagai berkata.

Terdahulu ketika ditanya adakah dia akan kembali menjalinkan hubungan cinta dengan bekas Abby, jawabnya ringkas. “mungkin...!

"Saya masih mengambil tahu mengenai perkembangan diri Abby dan tiga anaknya menerusi laman Facebooknya.

"Saya tidak pernah menyesal mengenali Abby malah dia adalah antara insan yang paling baik pernah saya temui selain daripada keluarga saya.

"Cuma saya sesalkan mengenai kesalahan dan kesilapan yang pernah berlaku sepanjang kami bersama," ujarnya yang kemudian enggan mendedahkan punca perpisahan dengan Abby.


ISTERI KEDUA 'BUKA MULUT' - ADI PUTRA BAKAL JELAS SATU PERSATU

Sebelum ini, pelakon Adi Putra atau nama sebenarnya Mohamed Hadi Putera Halim, 36, mengakui terkejut dengan tindakan isteri keduanya, Norshahida Zolkifly, 33, yang dianggap sebagai suatu tindakan yang membelakangi dirinya lebih-lebih lagi perkara tersebut adalah di luar pengetahuannya.

Maka dari itu, Adi menerusi status yang dimuatnaik laman Instagram miliknya baru-baru ini berkata yang beliau bakal tampil menjelaskan satu persatu mengenai kontroversi rumahtangganya bersama isteri kedua yang dikhabarkan sedang dilanda badai.

Menerusi entri tersebut, dia turut mengucapkan terima kasih kepada pihak media di atas keperihatinan terhadap dirinya.

Adi turut memuatnaik foto yang menunjukkan keratan akhbar mengenai isteri kedua yang memberi kenyataan tentang isu rumahtangga mereka tanpa kehadiran dan pengetahuannya.

Menerusi kenyataan isteri keduanya di dalam akhbar tersebut, Shahida memberitahu hubungannya dengan Adi baik dan pelakon itu menjalankan tanggungjawab sebagai seorang suami seperti biasa.

--- IKLAN ---

Malah Shahida memberitahu hubungannya dengan madu atau isteri pertama iaitu Aida Yusof juga baik. Namun Shahida akui terdapat pihak lain yang cuba melaga-lagakan mereka.

Namun khabar angin yang mengatakan dia sudah keguguran itu benar.

Terdahulu menerusi ruangan BiPop Berita Harian, telah melaporkan perkahwinan mereka sedang bermasalah, bagaimanapun tiada kepastian mengenai punca keretakan rumah tangga mereka.

Sumber: Astro Gempak & Adi Putra IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


DETIK TERAKHIR BERSAMA ARWAH ASHRAF - BCL TAMPIL KONGSI

"Awal pagi lagi dia sudah sibuk dengan beberapa mesyuarat. Sebaik pulang dari New York, macam-macam perkara perlu diselesaikan. Saya pula ke program Indonesian Idol. Kami masih berhubung melalui mesej seperti biasa pada waktu tengah hari.

"Sebaik pulang ke rumah lewat malam saya melihat Ashraf berada dalam bilik. Kami kemudian memilih gambar terbaik untuk single duet saya bersama Ariel Noah berjudul Menghapus Jejakmu untuk platform digital.

"Selepas membuat pemilihan gambar, Ashraf beritahu dia letih selepas menjalani 'cross fit'. Jadi, dia minta izin untuk tidur dulu. Dia kemudian tidur dan saya ke bilik mandi.

"Selepas itu, saya kembali semula ke bilik. Saya kejutkannya, tapi dia tak bangun. Saya panggil 'hey sayang'. Saya cium pipinya, geletek badannya tapi dia masih tak berjaga. Saya peluk tapi tak bergerak. Saya dapat rasakan sesuatu yang pelik.

Klik untuk gambar besar

"Saya cakap kepadanya ini bukan sesuatu yang lucu. Saya cuba gerakkan badannya, tapi dia seperti tidak berdaya. Saya terus kejutkan sebab fikir dia mungkin pengsan saja, tapi saya lihat dia langsung tidak bergerak.

"Noah terjaga sebaik saya menjerit memanggil ibu. Noah datang kepada saya dan bertanya apa yang sudah berlaku dan kenapa menangis? Saya beritahu Noah untuk ikut saya sebab bapanya tidak sedarkan diri.

"Saya beritahu kita perlu ke hospital segera," demikianlah cerita penyanyi dan pelakon Indonesia, Bunga Citra Lestari yang akhirnya tampil berkongsi detik terakhir bersama Allahyarham suaminya, Ashraf Sinclair selepas setahun pemergiannya.

Bunga atau dikenali sebagai BCL berkata, sehari sebelum kejadian mereka baru pulang dari New York, Amerika Syarikat. Mereka berehat dan keesokan hari menjalani aktiviti seperti biasa.

BCL berkata, pelbagai cara dia lakukan untuk menyedarkan suaminya, namun tidak berhasil hingga menyedari ada sesuatu yang pelik melihat keadaan suaminya itu.

Menurut BCL, dalam keadaan panik dia memanggil ibunya sehingga anaknya, Noah yang sedang tidur turut terjaga. Sebaik tiba di hospital, Ashraf akhirnya disahkan meninggal dunia.

Ashraf yang juga pelakon dari Malaysia meninggal dunia pada 18 Februari tahun lalu jam 4.51 pagi dan dipercayai akibat serangan jantung. Jenazahnya dikebumikan di Tanah Perkuburan San Diego Hills, Karawangan, Jawa Barat, Indonesia.

Sejak pemergian suaminya, BCL pernah berkata, tidak pernah satu hari pun dirinya tidak merindui Ashraf. Dia juga sentiasa menziarahi pusara Ashraf bagi mengubati kerinduan.

www.myartis.com / Sumber & foto: Harian Metro & Instagram Bunga Citra Lestari

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"INSYA-ALLAH KAMI ADA PERANCANGAN UNTUK KAHWIN..." - SHUIB ANGGAP KEHADIRAN WATIE TAKDIR DITENTUKAN, IBU RESTUI

"Sampai ke hari ini saya masih tercari-cari hari yang saya tidak teringatkan Sarah. Jadi, bila ada orang yang datang kepada kita (Watie), saya pasti ada sebab-sebabnya. Zalimlah saya kalau saya tidak menghargai orang itu.

"Saya tidak tahu masa depan macam mana, tambah pula ibu saya boleh yakinkan saya. Jadi saya rasa itu adalah jawapan paling besar untuk saya," ujar pelawak dan penyampai radio, Shuib Sepahtu yang memberitahu, dia tidak pernah melupakan arwah isterinya, Siti Sarah Raissuddin, namun kehadiran Watie Hanafiah dalam hidupnya adalah takdir yang ditentukan.

Ditanya mengenai kehadiran dia bersama Watie menghadiri konsert penyanyi Lah Ahmad Sabtu lalu, Shuib mengakui itu adalah kali pertama mereka keluar berdua tanpa ditemani anak-anak. Kata Shuib, mereka mengambil keputusan menghadiri konsert berkenaan selepas mendapat tiket daripada Lah pada saat-saat akhir.

"Kalau dulu sorok-sorok orang marah... daripada hari itu lagi saya sudah beritahu saya sedang berkawan dengannya. Tapi bila keluar bersama, masih ada pertikaikan. Jujur saya beritahu, itu kali pertama saya keluar berdua dengannya. Selalunya memang ada anak-anak bersama kami," jelasnya.

Klik untuk gambar besar

Bercakap lanjut mengenai Watie, Shuib akui tertarik dengan personaliti usahawan berkenaan kerana sikap penyayang ditonjolkan selain mempunyai ciri-ciri seperti arwah Siti Sarah.

"Saya sangat selesa dengannya kerana Watie seorang yang penyayang. Dia sendiri ada kakak OKU yang sejak lahir memang tak boleh berjalan. Dialah yang hari-hari uruskan kakaknya itu.

"Saya melihat pada pasangan jika satu hari kita sakit, ada tak yang boleh jaga kita? Kita mampu atau banyak duit, tapi bila kita sakit, kita tak nak semua itu pun. Kita hanya nak orang jaga kita, lebih-lebih lagi orang yang kita sayang," katanya.

Dalam pada itu, Shuib mendedahkan percintaannya dengan Watie mendapat restu ibunya, Salamiah Jalani. Shuib meluahkan rasa syukur apabila ibunya membuat penilaian positif terhadap gadis yang sedang rapat dengannya itu.

Shuib turut menjelaskan, dia sudah mempunyai perancangan untuk ke fasa seterusnya apatah lagi anak bongsunya semakin membesar, namun masanya belum lagi ditetapkan.

"Penilaian pada dia (Watie) berlaku daripada emak saya sendiri. Emak saya yang menilai dia. Jadi bila emak menilai yang baik-baik mengenai dia, saya pun tahulah kerana saya berkawan dengan dia.

"Dah tentulah saya kuat mengatakan dia okey dan sebagainya. Kalau ikutkan emak saya, macam cepat sangat nak tengok kami kahwin. Saya yang minta dia bersabar.

"Emak jaga Ayash dari kecil. Dia kata nanti bila Ayash dah besar saya boleh ambil semula. Ayash pun dah nak mula berjalan sekarang. Watie pun tiada masalah dengan anak-anak saya. Dia dah pernah jaga Ayash masa Ayash demam empat, lima hari. Malah semua anak saya rapat dengan dia.

"Anak-anak saya panggil dia sebagai aunty dan hubungan mereka sangat okey. Anak saya Talita sayangkan aunty. Dia hairan kenapa orang tak suka aunty padahal aunty baik.

"Insya-Allah kami ada perancangan untuk kahwin, cuma tarikhnya belum pasti. Emak fikirkan Ayash Affan sebab dia semakin membesar. Emak pun cakap tugas dia dah banyak menjaga Ayash sebelum ini.

"Cuma apa yang saya boleh katakan, kami berharap yang terbaik dan mohon doa daripada semua. Insya Allah bila sudah ada tarikhnya saya pasti akan umumkan," ujarnya.

Menurut Shuib lagi, anak perempuannya itu mengakui dulu mungkin Watie seksi, tapi sekarang Watie sudah sempurna bertudung dan apa masalah lagi netizen bersikap begini?

Tambah Shuib atau nama sebenarnya Shahmira Muhamad, 39, mungkin ramai tidak perasan Watie mula bertudung dari 8 Februari tahun lalu dan sekarang sudah hampir setahun.

"Dia turut mempersoalkan kenapa mereka menghakimi Watie sampai macam tu padahal kita kenal dia. Saya tak paksa anak-anak cakap dan ia daripada hati mereka sendiri.

"Arwah Sarah saya dah letak di satu tempat yang paling 'best'. Dan sampai ke hari ini pun, saya masih lagi mencari hari-hari yang saya tak ingat dia. Belum ada sampai hari ini. Tapi orang luar menilai berdasarkan pasal yang lepas atau apa, dan macam buat perbandingan. Itu tak boleh dan tak okey," tuturnya.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


31 GAMBAR - MAJLIS ULANGTAHUN KE-36 HAIZA MERIAH

Sekitar majlis kejutan hari lahir Haiza Hanafi yang ke-36 yang diadakan semalam bertempat di Nouvelle Hotel, Kuala Lumpur.

Difahamkan, majlis dirancang secara rahsia oleh peminatnya sendiri iaitu HaizaTroopers serta rakan-rakan lain.

Happy birthday Haiza!

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


TAK PERNAH TUTUP PINTU HATI - VANIDAH AKUI ADA LELAKI CUBA MENDEKATINYA

"Saya tak pernah menutup pintu hati ini, tetapi tidaklah sampai ke tahap hendak mencari jodoh. Malah, memang ada lelaki yang cuba mendekati, namun banyak faktor perlu saya fikirkan. Ia bukan mudah kerana saya mempunyai dua anak. Walaupun anak bersikap terbuka, saya masih perlu mengambil kira segala faktor berkaitan. Mereka pula sangat rapat dengan saya, terutama anak perempuan yang berusia 15 tahun itu. Sehingga kini, dia masih tidur dengan saya.

"Justeru, kalau ada lelaki yang mahukan saya, dia kenalah pandai mengambil hati mereka juga. Selain diri ini, dia juga perlu menyayangi anak-anak saya," jelas pelakon Vanidah Imran yang memberitahu dia tidak pernah menutup pintu hati untuk menerima kehadiran lelaki lain dalam hidup, meskipun mengalami kegagalan perkahwinan pertamanya

Vanidah yang lebih mesra disapa Vee, 46, bagaimanapun berkata tidak mudah untuknya menyerahkan hati kepada sesiapa kerana ada syarat perlu dipatuhi pihak berkenaan dalam perhubungan. Tegas pemenang trofi Aktres Terbaik, Festival Filem Malaysia Ke-20 ini, siapa sahaja yang bakal menjadi suaminya nanti, lelaki terbabit tidak boleh bersikap terlalu mengongkong.

Klik untuk gambar besar

"Saya ada aktiviti kegemaran sendiri seperti menyertai acara larian. Jadi, saya harap biarlah lelaki terbabit dapat memberi kebebasan untuk saya melakukan hobi saya itu. Saya tidak mahu nanti, banyak perkara tak boleh dilakukan selepas kembali berumah tangga. Sebelum ini pun, bekas suami (Rashidi Ishak) tidak pernah mengongkong, malah memberi galakan untuk saya melakukan aktiviti yang berfaedah," kata Vanidah.

Untuk makluman, Vanidah mendirikan rumah tangga dengan Rashidi pada Oktober 2000, sebelum bercerai pada Ogos tahun lalu. Hasil perkongsian hidup selama 18 tahun, Vanidah dan Rashidi dikurniakan dua cahaya mata, Mikhail Aimran, 18, dan Maryam Rashika.

www.myartis.com / Sumber & foto: Berita Harian & Instagram Vanidah Imran

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU FAIL CERAI - ERMA FATIMA SERAH PADA TAKDIR TUHAN

Masihkah anda ingat dengan gosip hangat yang mendakwa Erma Fatima akan memfailkan penceraian dengan suaminya Bade Azmi?

Artikel terdahulu:

SIAPA KATA SAYA FAIL CERAI? - ERMA FATIMA

Semua cerita itu timbul gara-gara Bade kahwin lain dengan Aida Abdul, pada Mac lalu.

Namun ketiia ditanya media mengenai isu tersebut, Erma yang ditemui selepas pementasan teater Bahayanya Wanita di Istana Budaya Ahad lalu, menafikan akan berlakunya perpisahan.

"Saya masih isteri kepadanya. Kehidupan saya seperti biasa. Seperti saya tekankan sebelum ini, kehidupan Bade dan wanita itu tak ada kena mengena dengan saya. Jadi tiada isu yang perlu dibangkitkan lagi.

"Saat ini hanya Tuhan saja yang menentukan segala-galanya. Saya akan cuba bertahan selagi terdaya. Tapi andai Tuhan sudah tentukan kami tidak bersama, bermakna Bade bukan untuk saya," ujarnya dipetik sebagai berkata.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


10 GAMBAR - ADIK NEELOFA IKUT JEJAK UQASHA BUKA TUDUNG?

Baru-baru ini, netizen dikejutkan sekali lagi apabila adik selebriti terkenal Neelofa, Ameera mengikut jejak langkah pelakon Uqasha Senrose iaitu membuka tudung.

Ameera yang sebelum ini mengikut jejak langkah kakaknya berhijab pada tahun lepas, dilihat telah kembali tidak berhijab apabila memuatnaik beberapa keping gambar dirinya 'freehair' di laman Isntagramnya.

Bukan itu sahaja, Ameera turut menutup bahagian comment di Instagramnya. Hal ini telah menjadi bualan netizen di laman twitter dan mempersoalkan tindakannya itu. Ramai yang kecewa kerana Ameera kelihatan sangat cantik dan sopan apabila berhijab.

Namun setakat ini tiada sebarang respon atau penjelasan daripada Ameera ataupun ahli keluarganya. Apa-apa pun kita doakan yang terbaik sahaja.

GAMBAR TERKINI (FREEHAIR)

GAMBAR BERTUDUNG

Sumber: Oh Bulan
Foto: Ameera IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


PENGHANTAR MAKANAN TAMPIL MOHON MAAF ISU MENCURI - HARRIS ALIF HARAP JADI PENGAJARAN PADA 'RIDER' LAIN

"Alhamdulillah saya baru jumpa 'rider' yang ambil barang saya itu. Dia pun dah minta maaf dengan cara elok. Saya bukan nak aibkan sesiapa tapi saya muat naik video permohonan maaf dia sebab nak beritahu perkara ini sudah selesai.

"Terima kasih kepada semua yang tolong viral dan kongsi perkara ini," ujar pelakon dan penyanyi, Harris Alif yang meluahkan rasa syukur dan berterima kasih apabila seorang penghantar makanan yang mencuri kasut di kawasan luar rumahnya tampil memohon maaf atas perbuatannya itu, semalam.

Suami kepada pelakon Intan Ladyana itu berkongsi hal tersebut menerusi dua hantaran video di Instagram Story selepas beberapa jam memuat naik insiden kecurian itu.

Klik untuk gambar besar

Menurut Harris, biarpun ada pihak memintanya untuk membuat laporan polis namun mengambil kira masa depan individu itu yang sudah berkeluarga dia sudah memaafkan.

"Bagi mereka yang suruh ambil tindakan dengan membuat laporan polis, saya rasa sudah cukup dah dengan isu viral ini. Dia pun sudah tampil dan pulangkan.

"Dia pun ada anak dan bini, jadi kita sebagai orang Islam ada hati perut lagi sebab dia ada keluarga. Cuma saya harap jangan ulangi benda yang sama," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"IA SEMAKIN MEMBESAR MACAM BOLA GOLF & MULA RASA SAKIT BERBISA" - DJ LIN MASUK HOSPITAL LAGI, PAHA KANAN ADA BENJOLAN

"Beberapa hari lalu saya perasan bahagian paha kanan bengkak secara tiba-tiba tetapi kalau lihat secara kasar seperti tiada apa-apa berlaku... kalau letak tangan boleh rasa macam ada bonjolan sebesar buah kundang.

"Selepas dua tiga hari, ia semakin membesar macam bola golf dan mula rasa sakit berbisa. Kalau jalan macam rasa ada bola tersekat dekat paha. Memang sakit sampai saya demam.

"Saya ke klinik dan doktor bagi antibiotik tetapi bertambah sakit dan demam pun semakin teruk... saya pergi sekali lagi ke klinik sama dan kemudiannya doktor minta saya ke hospital untuk dapatkan rawatan lanjut," itulah kata penyampai radio Suria FM iaitu DJ Lin.

Selepas paha kaki kanan mengalami masalah bengkak secara tiba-tiba, DJ Lin atau nama sebenarnya Roslinda Abdul Majid, 47, sekali lagi dimasukkan ke sebuah pusat perubatan di Kuala Lumpur.

Jelas DJ Lin, bengkak tersebut pada awalnya tidak terasa sakit namun ia semakin membesar sebelum mula rasa sakit seperti bisa beberapa hari kemudian.

Klik untuk gambar besar

Terdahulu, DJ Lin berkongsi video memperlihatkan dia sedang berada di wad hospital sebagai menjawab pertanyaan peminat apabila dia sudah beberapa hari tidak muncul di radio.

Pun begitu, DJ Lin memaklumkan masalah kesihatannya itu tiada kena mengena dengan punca dia dimasukkan ke hospital sebelum ini yang disebabkan sakit perut dan lemah badan.

Berkongsi lanjut mengenai keadaannya, DJ Lin yang juga pengurus besar Suria FM berkata, dia mula berfikiran buruk mengenai keadaannya itu sehingga menyangka ia petanda awal kanser.

Berada di wad sejak Selasa lalu, DJ Lin berkata, dia berkemungkinan terpaksa ditahan lebih lama ekoran masih mengalami demam teruk dan sakit kepala melampau selain doktor ingin memastikan benjolan tersebut surut sepenuhnya.

"Doktor dah buat pemeriksaan ultra bunyi dan mendapati kelenjar di bahagian paha saya bengkak membuatkan saya terasa sangat sakit. Sekarang ini doktor beri antibiotik yang kuat serta lakukan pemantauan selama beberapa hari lagi sehingga benjolan itu surut.

"Masa rasa ada bengkak dan benjolan di paha itu... saya mula fikir buruk, saya ini ada kanser ke apa. Tapi saya masih lagi berfikiran positif sebab doktor tak ada cakap apa-apa lagi," tuturnya.

Dalam pada itu, DJ Lin memberitahu, meskipun berada di hospital, dia masih lagi meneruskan kerja seperti biasa cuma tidak dapat menemani peminatnya di segmen Suria Cinta.

"Mintakan semua doakan saya, mudah mudahan tiada yang serius dan juga cepat sembuh dan hilang benjolan... bengkak pun surut supaya saya dapat kembali bekerja seperti sedia kala," ujarnya.

  ________ IKLAN ________ JUALAN TERBESAR 1.1 TAHUN BARU 2023.. - - Dapatkan pelbagai barangan dengan potongan diskaun KAW KAW dalam jualan 1.1. Tahun baru 2023 mulai 12 malam ini. Jangan terlepas tawaran gilang gemilang yang hanya muncul setahun sekali.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NETIZEN DOAKAN KEKAL BERHIJAB - BERSALIN 7 MINGGU LAGI, FASHA TAK SEMPAT BUAT PERSIAPAN

Setiap kali tibanya bulan Ramadan, pastinya Fasha Sandha akan berhijab sempena menghormati bulan mulia itu. Meskipun bulan Ramadan sudah pun berlalu pergi, namun Fasha dilihat masih lagi mengenakan tudung. Malah, pada hari raya juga Fasha dilihat lebih selesa mengenakan tudung dan kebanyakan gambar yang dikongsikan di media sosial miliknya memaparkan dirinya berhijab.

Melihatkan penampilannya itu, rata-rata netizen memuji Fasha lebih ayu dan cantik apabila berhijab walaupun sedang sarat hamil. Senang dengan penampilannya itu, netizen juga mengharapkan agar Fasha akan kekal berhijab.

Tidak kurang juga ramai yang mendoakan agar pelakon tersebut akan terus istiqamah untuk bertudung. dan semoga dipermudahkan urusan bersalin tidak lama lagi.  Dalam satu perkongsian gambar, suaminya, Aidil Aziz turut memuji kecantikan Fasha apabila berhijab.

Klik untuk gambar besar

Terdahulu, Fasha menjelaskan dia pasti akan berhijab suatu hari nanti apabila dia sudah bersedia. Katanya lagi, dia mahu berhijab kerana Allah dan tidak hanya mengikut trend.

Sementara itu, berdebar menanti hari kelahiran cahaya mata baru hasil perkahwinan bersama pelakon Aidil Aziz, Fasha menjelaskan dia tidak sempat untuk menyediakan barangan persiapan gara-gara tidak boleh keluar rumah akibat penularan wabak pandemik COVID-19.

Dijangka akan melahirkan lagi tujuh minggu, Fasha mengatakan hanya akan memakaikan bayi itu nanti dengan pakaian milik Putri Raysha Jemyma ketika anaknya itu masih bayi lima tahun lalu, yang ditemubual oleh Sinar FM

"Untuk persiapan baby sebenarnya tiada persiapan pun lagi dan tak sempat beli baru sebab tak boleh keluar rumah. Memandangkan baju Jemyma dulu-dulu masih boleh pakai lagi, saya pakaikan balik nanti," katanya.

Fasha juga berkongsi pengalaman mengandungkan anaknya kali ini, dia berkata Aidil lebih teruja memandangkan ini anak pertamanya. Mengimbas kembali, Fasha yang sebelum ini pernah keguguran dua kali sebelum disahkan hamil anaknya kini.

www.myartis.com / Sumber & foto: Rotikaya, Ohmymedia, Beautifulnara, Astro Gempak & Instagram Fasha Sandha

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HIDAP KANSER ESOFAGUS TAHAP 4 - PUTERI JOHOR MELAWAT ZAIBO

"Bagaimanapun buat masa ini saya hanya mahu memfokuskan kepada keluarga dan dalam masa yang sama keadaan kesihatan membuatkan saya perlu berehat buat seketika. Nak cuci tangan 100 peratus mungkin saya tak boleh... Rindu tu tetap ada.

"Saya juga mahu menyatakan berbanyak terima kasih kepada mana-mana pihak yang prihatin dan membantu saya dalam keadaan saya sekarang ini," kata pelakon veteran dan pelawak Zaibo, 62, yang bersedia untuk memberikan kerjasama dan kembali ke dunia seni sekiranya keadaan kesihatannya mengizinkan.

Menurut Zaibo, baru-baru ini dia dihubungi oleh sebuah syarikat penerbitan yang merancang untuk menerbitkan semula sitkom 'Spanar Jaya', sekali gus mengharapkan penglibatan dirinya.

Beliau menyatakan sanggup memberikan kerjasama dan berkongsi pengalaman dalam penerbitan sitkom berkenaan untuk versi yang baharu.

Puteri Johor Tunku Tun Aminah Maimunah Iskandariah Sultan Ibrahim telah meluangkan masa melawat Zaibo atau nama sebenarnya Zainal Ariffin Abdul Hamid yang kini bertarung dengan kanser.

Dalam siaran Facebook di The Royal Johor pada Isnin, Tunku Aminah diiringi oleh suaminya Dennis Muhammad Abdullah serta wakil dari Yayasan Kanser Laksamana Johor yang hadir di kediaman Zaibo di Rengit, Batu Pahat.

Tun Aminah melawat Zaibo selepas membaca nasibnya bagi memberi sokongan untuk pelakon itu berjuang menentang kanser. Zaibo disahkan menghidap kanser esofagus tahap empat pada tahun ini. Dia sudah dua tahun berhenti berlakon.

"Saya membesar ketika menonton 'Under One Roof'. Saya memberitahu suami saya betapa lucunya dia dan menunjukkan kepadanya video tentang Zaibo, " tutur Tunku Aminah bercerita mengenai pelakon itu.

Klik untuk gambar besar

Kekanda Tunku Aminah iaitu Almarhum Tunku Abdul Jalil Iskandar Sultan Ibrahim tewas dalam melawan kanser pada 5 Dissember 2015.

Zaibo membintangi sitkom Malaysia Spanar Jaya (1999 hingga 2005) serta filem-filem seperti fantasi muzik 'Magika' dan 'Awan Dania The Movie'. Dia juga memainkan peranan kecil dalam filem Hollywood, 'Anna and The King'.

Beliau juga terkenal kerana wataknya sebagai penjual mi rebus dalam sitkom dari Singapura iaitu 'Under One Roof' pada tahun 1990, yang pertama kali disiarkan pada tahun 1995.

Tambah Zaibo lagi, dia juga berterima dengan 'rombongan' dari istana kerana prihatin dengan keadaannya dan dalam masa yang sama juga berterima kasih kepada pihak yang menularkan kisahnya sehingga menerima pelbagai jenis bantuan dan juga sumbangan.

Dalam pada itu, isterinya Siti Hawa Sawal, 52, menyatakan pihak keluarga tidak mempunyai halangan sekiranya Zaibo ingin kembali aktif dalam bidang seni sekiranya keadaan kesihatan menunjukkan perkembangan yang positif.

Katanya, mereka sekeluarga juga tidak mahu menghalang perkara yang diminatinya itu kerana jiwa Zaibo telah sebati dengan dunia hiburan, yang mana itulah pekerjaan utamanya.

"Berkenaan keadaan kesihatan abang (Zaibo) dia bertambah baik dan mengharapkan ia terus positif. Buat masa ini abang masih menjalani rawatan rutin di Klinik Kesihatan Rengit. Kami juga sekeluarga gembira dan bersyukur dengan pihak yang datang melawat kami, termasuklah pihak istana yang datang pada hari ini," ujarnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


34 FOTO BIRTHDAY GIA & BILLY: "ALLAH SWT BERIKAN UJIAN SANGAT HEBAT" - LANA

"Syukur pada ilahi tahun lalu pada Tarikh ini (22 November), Allah swt berikan ujian yg sangat hebat pada daddy dan mommy sekeluarga... Dan pada tarikh hari ni (kelmarin) juga, Alhamdulillah Allah SWT berikan nikmat untuk menyambut tahun pertama bersama kami..

"Terima kasih Allah Swt dengan anugerah ini, anakku ini semakin sihat dan terima kasih juga kerana memberiku peluang utk ku menjaganya yg pernah ku rayu dan ku mohon padaMu dan terima kasih kepada semua yg telah mendoakan dan masih mendoakan kesihatan anak sy, terima kasih semua.

"Happy Birthday to my dearest son, semoga jadi anak yg soleh dan beriman... amin. We love u Billy Boy @gibi_mck  #1stbirthday #oneyearold #alhamdullilah #prayforbilly #bless #cutebaby #handsomeboy #billydaud #lanadavidmckienzie #myprecious #myboy #mybudak #myhero #mckienzieclan," tulis pelakon Lana Nodin yang menitipkan ucapan istimewa buat anak keduanya, William Daud Mckienzie atau Billy yang genap usia setahun pada 22 November lalu menerusi laman Instagram miliknya.

Klik untuk gambar besar

Lana atau nama sebenarnya Mazlina Hasan Nodin, memanjatkan kesyukuran atas nikmat serta ujian yang diberikan dalam proses menjaga amanah permata hati. Melihat pada ruangan komen, netizen tidak ketinggalan mengucapkan selamat hari lahir buat si comel ini dan terus berdoa agar diberikan kesihatan yang lebih baik. Untuk makluman, Billy menjalani prosedur 'baloon valvuloplasty' akibat masalah injap sempit (aortic stenosis) sejak dilahirkan.

Sempena hari istimewa, Lana dan suaminya, David McKienzie atau nama Islamnya, Mohd Daud Mckinzie telah mengadakan majlis hari lahir kedua-dua anak mereka, Gia Quinn Mckienzie dan Billy secara serentak pada 23 November lalu dengan memilih tema 'Baby Shark'. Majlis tersebut dihadiri teman rapat dan rakan artis pasangan itu.

www.myartis.com / Sumber & foto: Media Hiburan & Instagram Lana Nodin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK DAPAT KE LUAR NEGARA - SHAHEIZY SAM NAFI SEBAB MUFLIS

Dek kerana berpisah seketika dengan isterinya, Syatilla Melvin yang berangkat bersama ahli keluarga yang lain bercuti di London, ada yang mendakwa pelakon Shaheizy Sam tidak dapat ke luar negara kerana kontroversi status muflis baru-baru ini.

Enggan perkara tersebut menjadi salah faham, Sam telah tampil menafikan dengan memberitahu ketiadaan beliau bersama isteri di London kini bukanlah kerana tidak lepas untuk ke luar negara tetapi kerana bebanan kerja yang terpaksa di selesaikannya.

"Saya tidak dapat mengikuti percutian mereka kerana bakal menjalani penggambaran filem 'Polis Evo 2' tidak lama lagi.

"Saya dijangka mula masuk ke set penggambaran pada 14 Oktober ini. Jadi saya harus mempersiapkan diri," jelasnya.

Klik untuk gambar besar

Dalam pada itu, berikutan kes cukai pendapatan yang tertunggak sehingga RM300,000, Sam memberitahu yang beliau perlu menyelesaikan masalah tersebut sebelum 15 Februari depan.

Tidak mahu menyalahkan sesiapa dalam perkara membabitkan cukai pendapatan tertunggak, Sam akui dirinya juga silap kerana terlepas pandang dalam soal itu hingga notis bankrap dikeluarkan.

Bagaimanapun, apa yang berlaku sebaliknya membuatkan Sam belajar daripada kesilapan dan akan memastikan perkara itu tidak akan berulang lagi.

www.myartis.com / Sumber: MMO

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ZAMANI SELAMAT DIBEDAH - ISTERI UCAP TERIMA KASIH ATAS DOANYA

Isteri kepada penyanyi Zamani Slam iaitu Nur Juliana Abd Rani menerusi laman Instagram telah berkongsi perkembangan terkini suaminya yang baru selesai menjalani pembedahan sekitar jam 3.15 petang, di sebuah pusat perubatan di Kuala Lumpur pada Isnin.

Dalam kenyataan itu juga. Juliana turut mengucapkan terima kasih atas doa peminat untuk kelancaran prosedur pembedahan berkenaan, selain menyertakan gambar bilik pembedahan di mana suaminya menjalani pembedahan membetulkan tulang belakang melengkung akibat penyakit scoliosis.

Syukur Alhamdulillah... Dengan izin Allah Abang Zamani selamat menjalani pembedahan sebentar tadi.. 🤲 Terima kasih atas doa-doa buat Abg Zamani.. 🥰," demikian catatan ringkas isteri Zamani.

Difahamkan, pembedahan itu hanya mengambil masa dua jam setengah sahaja dan Zamani, 51, dijangka dibenarkan pulang ke rumah dalam tempoh beberapa hari akan datang.

Klik untuk gambar besar

Sebelum ini, penyanyi lagu 'Gerimis Mengundang' ini memaklumkan dia akan menjalani proses memasukkan bius dan lain-lain prosedur yang mengambil masa sekitar enam jam. Maklum Zamani lagi, kemungkinan dirinya tidak lama berada di hospital.

Dalam masa sama, Zamani turut menjelaskan dia akan menjalani latihan fisioterapi dan tempoh pemulihan bergantung kepada tahap kekuatan antibodi dirinya.

"Mungkin saya ditahan sekitar tiga, empat hari dan selepas itu dibenarkan pulang. Doktor kata kalau nasib baik hari kedua dah boleh bawa kereta.

"Sebenarnya pembedahan ini babitkan tunjang dan ia sangat serius. Namun dua tunjang sahaja bermasalah. Yang lain okey. Cuma saya nak kena jaga saraf-saraf sahaja. Jadi harap tiada apa-apa.

"Proses pemulihan akan makan masa dua minggu hingga enam minggu. Saya akan menjalani latihan fisioterapi. Tapi untuk pulih sepenuhnya, untuk boleh bekerja semula kena ambil masa dalam dua, tiga bulan, ia bergantung pada kekuatan antibodi," katanya.

Untuk makluman, Zamani mula menghidap penyakit tersebut sejak 2015 dan keadaan dilihat semakin teruk apabila badannya tidak boleh berdiri tegak ekoran tulang belakangnya melengkung.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA SIMPAN JAMBANG PUN, ORANG CAKAP MACAM WUKONG" - DA'I SYED

Semua mengetahui mengenai kes Da'i Syed yang sebelum ini hangat diperkatakan apabila dia ditahan pada 27 November tahun lalu selepas seorang wanita membuat laporan polis didakwa dirogol pendakwah selebriti yang juga bergelar penyanyi itu.

Dalam pada itu, Syed berkata dia terpaksa menukar penampilan diri dan gaya untuk meneruskan hidup dan kini perlahan-lahan lari dari kemurungan dengan mendekatkan diri kepada Allah.

"Saya simpan jambang pun, orang cakap muka saya macam Wukong (watak animasi monyet). Saya berdoa kepada Allah SWT agar Dia tenangkan hati dan jiwa kita supaya diberikan kebahagian dalam hati. Benda ini pun (masalah kemurungan) datang daripada Allah dan sembuh pun atas rela-Nya," katanya.

Klik untuk gambar besar

Berdepan beberapa kontroversi sejak tahun lalu, Da'i Syed mengakui ianya sedikit sebanyak memberi kesan kepada mental serta mengalami kemurungan. Berikutan itu juga, dia mudah sedih serta takut untuk berjumpa dengan orang luar setiap kali memikirkan pandangan mereka terhadap dirinya.

"Saya berdepan tekanan perasaan dan jiwa dan antara yang saya hadapi termasuklah senang menjadi sedih dan trauma. Terutama apabila saya tertengok gambar masa pakai baju 'kurta hijau' (waktu ditahan polis). Saya rasa sedih dan 'down'.

"Saya menangis seorang diri dan rasa macam nak menjerit, 'overthinking' (fikir sesuatu berlebihan). Ada waktu juga, saya rasa takut nak berjumpa orang luar sebab fikirkan pandangan orang terhadap saya. Dua bulan saya 'kurung diri'di rumah," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERIMA SUNTIKAN VAKSIN ASTRAZENECA - FIZO OMAR NASIHAT ANTI VAKSIN TAK PERLU TAKUT

Pelakon Fizo Omar menerusi laman Instagram miliknya telah memaklumkan dia mendapat suntikan vaksin AstraZeneca, kelmarin. Dalam perkongsian tersebut, Fizo juag turut menyeru golongan anti vaksin supaya tidak terpengaruh dengan maklumat salah mengenai suntikan vaksin.

"Macam-macam pula dengar cerita mengenai vaksin. Ada yang sampai sudah tak nak ambil sebab takut selepas dengar cerita dari 'Doktor Falsafah' di media sosial. Boleh mati ke? Cacat ke? Alahai macam-macam lah kan.

"Pertama sekali, vaksin ini bukan dibuat oleh Makcik Kiah atau pengasas produk timbang kilo okay. Doktor hebat pakar dunia yang cipta dan disahkan oleh kementerian kesihatan sendiri.

"Jadi, saya nak nasihat lah kepada geng anti vaksin tak perlu lah takut dan terikut sangat dengan info yang tak sahih itu. Kalau masih ramai yang tak nak ambil vaksin ini pun tak kesudahan juga Covid-19 ini," kata Fizo atau nama sebenarnya Wan Hafizol Wan Omar, 36.

Klik untuk gambar besar

Menerusi hantaran sama, Fizo berkongsi keadaan diri dan ibunya yang berusia 61 tahun selepas mendapatkan suntikan pertama vaksin berkenaan.

"Selepas 48 jam saya dan mama sudah amik vaksin ini, setakat ini okay saja. Cuma biasa lah kesan apa-apa vaksin pun, badan rasa lemah sikit. Doktor pun pesan kalau rasa macam nak demam boleh ambil ubat panadol saja. Jadi tidak perlu nak kelam kabut ke klinik kecuali sudah teruk sangat.

"Alhamdulillah, semuanya okay saja bila bekerja macam biasa. Sekurang-kurangnya kita sudah ikhtiar, selebihnya kita serah saja pada Allah. Doa itu doa juga, tapi apa tindakan kita kan," jelasnya lagi.

www.myartis.com / Sumber: Instagram Fizo Omar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KASIHAN SAMA ORANG TUA AKU..." - TEGAR DEDAH DIHALAU DARI RUMAH, IBU PULA SUDAH BEBERAPA HARI TAK MAKAN

"Apa yang harus aku lakukan, aku harus bayar sewa rumah. Kasihan sama orang tua aku, kalau tidak bayar mereka mahu tidur di mana? Maaf, aku jadi begini kerana selalu kena tipu.

"Semoga kalian faham apa yang terjadi. Royalti pun belum dapat sepenuhnya," itulah kata penyanyi remaja Indonesia, Tegar Septian, 21, apabila dia terus dibelenggu masalah kewangan apabila dihalau pula dari rumah yang dihuni bersama ibu bapanya akibat gagal membayar sewa.

Menerusi laporan media tempatan, penyanyi yang popular dengan lagu 'Aku Yang Dulu Bukan Yang Sekarang' itu juga dikatakan berkongsi beberapa perbualan dalam aplikasi WhatApps yang memberitahu ibunya sudah beberapa hari tidak makan.

Tegar yang pernah menyertai program Big Stage 2022 di sini lalu, turut mendedahkan dia berhadapan masalah kewangan berterusan akibat tidak mendapat wang royalti daripada hasil nyanyiannya dan sering ditipu.

Klik untuk gambar besar

Terdahulu, akibat masalah kewangan, Tegar bercerai dengan bekas isterinya, Sarah Sheilka pada Jun lalu. Hasil perkongsian hidup itu, mereka dikurniakan seorang anak lelaki, Abidzar Oktaviano Putra Septian, 2.

Sebelum ini, Tegar yang bernikah dengan Sarah pada Mac 2020 memaklumkan dia memilih berkahwin pada usia muda iaitu 19 tahun kerana mahu mengelak zina.

Bagaimanapun, meninjau perkongsian Tegar di Instagram Story, dia memuat naik video bersama seorang wanita yang dipanggil 'sayang' sedang berbelanja di sebuah kedai serbaneka.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDEO BERADA DI KEDAI EMAS DENGAN BAPA IRA KAZAR DIKECAM, PEGUAM TELITI RAKAMAN - INI JAWAB SYAMSUL YUSOF

"No komen. Ini lah komen saya," itulah tulis pelakon dan pengarah Syamsul Yusof secara ringkas berhubung sepotong video yang membabitkan dirinya bersama rakan pelakon, Kazar Saisi di sebuah kedai emas tular di Tik Tok, sejak semalam.

Melihat pada video terbabit, Syamsul, 37, dan Kazar dikatakan bekerjasama terbabit dalam 'content' untuk mempromosikan emas di sebuah kedai emas yang terletak di luar ibu kota.

Untuk makluman, Kazar merupakan bapa kepada wanita dikenali sebagai Ira Kazar yang kini hangat kerana didakwa terkait susulan kontroversi rumah tangganya bersama pelakon, Puteri Sarah Liyana.

Meninjau ke bahagian komen, rata-rata netizen meluahkan rasa bengang terhadap video yang dikongsikan di dalam platform Tik Tok itu.

Klik untuk gambar besar

Malah, peguam kepada isteri syamsul iaitu pelakon Puteri Sarah, Datuk Akberdin Abdul Kader pula dipetik akan meniliti rakaman video tular tersebut.

Akberdin berkata, sekiranya rakaman terbabit didapati melanggari perintah interim injuksi yang dikeluarkan Mahkamah Sesyen pada 24 Jun lalu terhadap Ira serta pihak berkaitan, pihaknya akan mengambil tindakan selanjutnya.

"Saya baru difahamkan mengenai klip video itu tapi pihak kami akan menelitinya terlebih dulu. Saya enggan menghakiminya pada peringkat ini kerana kami perlu 'study' dulu sama ada dia (Ira Kazar) melanggari perintah interim injuksi ini.

"Selepas itu barulah kita akan membuat rumusan jika perkara ini mempunyai kaitan dengan penghinaan sebab interim injuksi ini bukan setakat kepada Ira seorang saja, tapi ejen-ejen serta pihak yang mempunyai kaitan dan jelas bapa dia mempunyai kaitan dengannya.

"Kalau kita rasa ada pelanggaran perintah mahkamah dan barulah pihak kami akan mengambil tindakan selanjutnya," katanya.

Sebelum ini, rumah tangga Syamsul dan Puteri Sarah didakwa dilanda masalah disebabkan kehadiran orang ketiga. Puteri Sarah juga mengakui dia sudah tidak tinggal sebumbung dengan Syamsul.

Sekadar info, Puteri Sarah berkahwin dengan Syamsul pada 8 Mac 2014 dan dikurniakan dua cahaya mata iaitu Syaikhul Islam, 5, dan Sumayyah yang kini berusia tiga tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA TAKUT! SAYA TAK PERNAH RASA KEHILANGAN..." - IBU AISAR KHALED POSITIF COVID-19

"Doakan Buat Mama Saya Sihat Sediakala. Beliau Positive Virus Covid-19 (STAGE 2). Hanya Engkau Sahaja Ya Allah Yang Memberi Ujian Ini Aku Redha Kau Yang Beri Kau Yang Menyembuhkan Ameen . @mama_aisar," kata Youtuber dan personaliti media sosial iaitu Aisar Khaled menerusi laman Instagram miliknya.

Dalam muat naik tersebut, Aisar telah memaklumkan ibunya, Roslina Abdul Rashid disahkan positif Covid-19 pada Khamis. Sedih bercampur bimbang, menurut Aisar, 21, ibunya kurang sihat sejak dua hari lalu sehinggalah ujian calitan (swab test) yang dilakukan di sebuah klinik swasta mendapati dijangkiti virus berkenaan.

Aisar turut berkongsi rakaman video ibunya yang berusia 61 tahun diambil menaiki ambulans untuk dihantar ke Pusat Kuarantin dan Rawatan Covid-19 (PKRC) di Taman Ekspo Pertanian Malaysia Serdang (Maeps), Serdang, Selangor. Dalam pada itu, Aisar mengakui terlalu sedih sehingga menitiskan air mata selepas mengetahui keputusan ujian saringan ibunya itu.

Klik untuk gambar besar

"Ibu mula demam dan tak sihat selepas menerima suntikan vaksin dos kedua minggu lepas... tapi semasa itu hanya demam on off sahaja. Dua hari lepas dia demam semula, jadi semalam saya bawa ibu buat swab test. Barulah tahu ibu sudah dijangkiti Covid-19. Sebelum ini ibu tak keluar pergi mana-mana pun, hanya di rumah dan sesekali ke kedai berdekatan membeli barangan dapur.

"Tak tahu dari mana ibu dapat jangkitan ini. Alhamdulillah buat masa ini, ibu masih okay dan hanya mengalami simptom ringan. Semalam saya balik rumah, malam itu kami sekeluarga sama-sama solat berjemaah... saya menangis kerana terlalu sedih kerana kita tak tahu apa akan berlaku.

"Saya takut! Saya tak pernah rasa kehilangan orang tercinta. Tapi saya reda mungkin ini ujian Allah bagi tanda sayang pada kita. Pesan saya kepada yang ada ibu tu hargailah mereka, berbuat baiklah dengan keluarga. Mungkin ujian ini akan buatkan saya lebih menghargai orang sekeliling," ujarnya.

Sementara itu, Aisar memberitahu dia dan ahli keluarga lain akan melakukan ujian calitan secepat mungkin dan menjalani kuarantin kendiri di rumah: "Hari ini, saya, ayah dan abang akan pergi buat swab test di klinik berdekatan. Untuk keselamatan, kami akan kuarantin di rumah mengikut saranan kerajaan. Doakan semoga kami semua tidak dijangkiti virus berkenaan. Saya juga memohon orang ramai mendoakan agar ibu saya kuat dan segera pulih," tambahnya.

Nama Aisar Khaled sebelum ini hangat diperkatakan dan dihentam hebat oleh warganet gara-gara membuat kandungan media melibatkan pemergian penyanyi, Allahyarhamah Siti Sarah Raissuddin dengan memuat naik satu hantaran video melawat pusara isteri kepada pelawak Shuib Sepahtu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR SANA SINI - PELANCARAN ALBUM DAFI

Events : Dafi launching latest album and U mobile announced Dafi as the 1st u mobile brand ambassador
Vanue : Kuala Lumpur Convention Centre

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


NEELOFA NAFI BAYI TULAR ITU BILAL

Sememangnya ramai yang menantikan untuk melihat wajah anak sulung kepada selebriti terkenal, Noor Neelofa iaitu Muhammad Bilal yang kini sudah mencecah tujuh bulan.

Baru-baru ini, tular foto di kongsikan seorang pengguna TikTok yang bertanyakan adakah bayi tersebut merupakan anak kepada selebriti itu. Menerusi perkongsian itu, pengguna tersebut dilihat menjawab persoalan daripada pengikutnya yang meminta untuk berkongskan wajah sebenar Bilal.

Tidak menyatakan kesahihan gambar tersebut, pengguna itu bertanyakan semula adakah bayi tersebut sama ada anak kepada selebriti itu atau tidak.

Klik untuk gambar besar

Perkongsian pengguna itu mendapat perhatian Neelofa yang tampil meninggalkan komen. Neelofa memuji kecomelan bayi itu namun menafikan gambar itu adalah anaknya.

Sementara itu, netizen lain turut meninggalkan komen mendakwa perempuan di dalam gambar tersebut adalah adik kepada suami Neelofa iaitu PU Riz namun bersama anak buahnya. Malah, perempuan dalam gambar tersebut dipercayai adik kepada PU Riz turut menjawab bahawa bayi tersebut bukan Bilal.

Untuk makluman, Neelofa dan Haris mendirikan rumah tangga pada 27 Mac 2021. Pasangan itu dikurniakan seorang cahaya mata lelaki, Muhammad Bilal pada Januari lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DINIKAHKAN GUNA BAHASA ARAB - DA'I SYED KINI SAH SUAMI HANA ISMAIL

Kira-kira pukul 11.40 pagi Sabtu, pendakwah selebriti Da'i Syed dan pasangannya yang merupakan personaliti TV, Hana Ismail telah sah bergelar suami isteri dengan sekali lafaz dalam satu majlis pernikahan yang berlangsung di Masjid Ibnu Mas'ud Kuala Lumpur.

Dalam majlis tersebut, Syed, 27, dinikahkan sendiri oleh bapa pengantin perempuan, Ismail Dahwan yang disaksikan oleh Penolong Pendaftar Perkahwinan Majid Ibnu Mas'ud Kuala Lumpur iaitu Mohd Nazri Yacob. Menariknya, pengantin lelaki dinikahkan menggunakan bahasa Arab.

Majlis yang dihadiri oleh ahli keluarga dan teman rapat kedua-dua belah pihak itu menyaksikan Syed menyerahkan mas kahwin berbentuk seutas gelang emas kepada pengantin perempuan. Bagaimanapun wang hantaran dirahsiakan jumlahnya.

Sementara itu, Syed ketika ditemui telah meluahkan rasa syukur majlis berkenaan berjalan lancar selain tidak menyangka hari yang dinantikan menjadi kenyataan.

Klik untuk gambar besar

"Syukur semuanya berjalan lancar. Terima kasih kepada ahli keluarga yang banyak membantu dalam menguruskan perjalanan majlis. Memang berdebar menjelang hari pernikahan tetapi pastinya, saya amat gembira kerana kini sah bergelar suami," katanya.

Dalam pada itu, Syed atau nama penuhnya Syed Shah Iqmal Syed Mohammad Shaiful dan isterinya akan diraikan dalam majlis kenduri yang akan diadakan di Shah Alam pada sebelah malam.

Terdahulu, Syed dan Hana mengikat tali pertunangan pada 23 Oktober lalu di kediaman personaliti TV itu di Johor Bahru. Pasangan itu berkenalan ketika menghadiri sebuah majlis agama dan mengambil keputusan melangkah ke fasa seterusnya walaupun tempoh perkenalan mereka singkat.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'LIANA ELDORA DELISHA' - NAMA ANAK SULUNG AMEER SOFARZ

Pada tangga 27 Oktober lalu, penyanyi Ameer Sofarz telah bergelar bapa selepas isterinya selamat melahirkan anak sulung mereka setelah lima tahun menanti. Genap sembilan hari dilahirkan, hari ini Ameer berkongsi nama serta foto terkini yang memaparkan wajah puterinya itu.

Ameer atau nama sebenarnya Amir Mahiyiddiin dan isteri telah bersepakat untuk menamakan anak mereka itu dengan nama 'Liana Eldora Delisha'.

"Bismillahirrahmanirrahim. Assalamualaikum, saya baby Liana Eldora Delisha. Harini hari ke-9 saya dilahirkan. Doakan saya menjadi anak yang solehah dan sentiasa di dalam lindungan Allah S.W.T serta sentiasa dirahmati dunia akhirat. Amin," tulisnya.

Klik untuk gambar besar

Pengumuman tersebut dikongsikan oleh Ameer menerusi sebuah entri yang dimuat naik di akaun Instagram miliknya. Melihat di ruangan komen, rata-rata peminat dan rakan artis menitipkan ucapan tahniah selain turut memuji wajah comel anaknya itu.

Untuk makluman, Ameer telah pun mendirikan rumah tangga bersama pilihan hati Saidatul Nazriah Abdul Latif pada January 2015.

www.myartis.com / Sumber & foto: Media Hiburan & Instagram Ameer Sofarz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TEKA-TEKI TERJAWAB - RAJA ILYA SAHKAN  KINI TUNANGAN 'TWG'

Nampaknya segala teka-teki mengenai status percintaan dengan jejaka dari Australia itu bukan lagi rahsia apabila pelakon Raja Ilya mengesahkan dirinya kini sudah menjadi tunangan individu yang hanya dikenali TWG.

Berita gembira itu didedahkan sendiri oleh Raja Ilya menerusi entri terbarunya semalam. Raja Ilya juga memuatnaik satu foto yang merakamkan sebentuk cincin di bahagian jari manisnya.

"I SAID YES 💋 On this day my hand is yours to hold and my heart forever for you to keep #imengaged to him #twg ❤ Amin. Thank you pada semua yang doa kan untuk ILYA selama Ni ... thank u pada semua sahabat, Rakan rakan artis, Media & Semua peminat ILYA . Thank u so much .. Doa anda semua termakbul .... Amin #syukur," tulisnya.

Menerusi ruangan komen, rata-rata pengikutnya mengucapkan tahniah dan tidak sabar untuk melihat Raja Ilya melangkah ke alam perkahwinan.

Difahamkan, pelakon filem 'Soulmate Hingga Jannah' itu dilamar jejaka tersebut di hadapan keluarga di Pulau Langkawi, baru-baru ini.

Klik untuk gambar besar

"Ia adalah kejutan lamaran daripada TWG dan keluarga. Mereka merancang semuanya bersama teman baik saya di mana kami pergi ke Pulau Langkawi untuk suatu acara.

"Di pulau itu, teman baik saya mengajak makan malam di sebuah restoran. Saya hanya mengikut. Tanpa diduga, TWG muncul sambil diiringi lagu romantik yang dimainkan band di restoran terbabit.

"Dia melutut di depan saya dan melamar... Semua ini berlaku tiga hari lalu. Bayangkan, dia buat semua itu di depan orang ramai dan keluarga. Terasa bagai menjalani penggambaran drama pula... Sungguh tak disangka tetapi saya amat gembira," katanya.

Raja Ilya yang ketika ini berada di Sri Lanka bagi menjalani penggambaran untuk sebuah produk jenama antarabangsa memberitahu dia mula mengenali TWG sejak enam tahun lalu.

"Saya kenal dirinya ketika bertugas sebagai pramugari Air Asia. Ketika itu, dia menjadi penumpang dalam penerbangan saya.

"Tak sangka, jodoh kami berpanjangan. Kami dilahirkan dalam bulan sama iaitu Julai. Dia berusia 37 tahun dan terbabit dalam dunia perniagaan," jelasnya.

Mengenai perancangan berkahwin, Raja Ilya memberitahu, mengikut perancangan, hari bahagia mereka adalah pada tahun depan: "Namun, tarikh kahwin biarlah disembunyikan dulu".

Akui pemilik nama sebenar Raja Ramilah Begum Raja Mohammad itu, bakal suaminya adalah ahli perniagaan berusia 37 tahun yang menetap di Melbourne.

www.myartis.com / Sumber: Instagram Raja Ilya, Berita Harian & Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JERIT SEBELAH TELINGA BAYI - VIDA KENA KECAM

Semua sedia mengetahui mengenai usahawan kosmetik, Datuk Seri Vida yang sering terpalit dengan kontroversi dan adakalanya tindakannya mengundang kecaman ramai.

Terkini, menerusi laman Instagram, Vida ada memuat naik video dimana ia memaparkan dia sedang mendukung seorang bayi ketika berjalan di sebuah pusat beli belah.

"DSV CUAK BABY NANGIS. Saya ni suka sangat bermain dengan bayi. Bila jumpa orang yang bawa baby kat kat luar or shopping saya akan tegur dan bermain dengan anak mereka. Ye la kadang kita bila dah geram nampak baby rasa nak gigit je. Kesian kat baby seriau dengan saya jerit 😅," tulis Vida.

Klik untuk gambar besar

Terlalu teruja melihat dengan bayi berkenaan, Vida tidak dapat menahan rasa gembira apabila menjerit di sebelah telinga anak kecil itu ketika mendukung bayi tersebut.

Bagaimanapun, tindakan Vida itu menimbulkan rasa kurang senang netizen yang mengecam usahawan itu kerana menyebabkan bayi tersebut menangis dengan kuat.

Rata-rata netizen mengatakan bayi itu masih kecil dan mungkin terkejut kerana mendengar suara atau bunyi yang kuat. Dalam pada itu, ada yang meluahkan rasa kasihan pada bayi berknaan yang terkejut mendengar jeritan Vida sehingga menangis sedemikian.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAS ADIBA NIKAH SEMULA DENGAN BEKAS SUAMI: "KITA TAK BOLEH UBAH SIFAT SESEORANG, KITA SESUAIKAN DIRI DENGAN PASANGAN"

"Kami kenal sangat satu sama lain. Banyak persamaan sungguh pun berbeza dari beberapa sudut. Tidak ada orang yang sempurna justeru kami sependapat untuk menghormati kekurangan dan saling bertoleransi.

"Perkahwinan seperti persahabatan, mesti beri ruang untuk satu sama lain menjadi diri masing-masing," itulah kata bekas personaliti TV, Datuk Ras Adiba Radzi, 54, yang berkahwin semula dengan bekas suaminya Mohamed Azam Ali dalam majlis pernikahan ringkas di Jabatan Agama Islam Wilayah Persekutuan (JAWI), semalam.

Ujar Ras Adiba, tiada lain jodoh mereka masih kuat meskipun pernah bercerai sebelum ini. Baginya, perkahwinan umpama satu persahabatan dan perlu saling toleransi.

Menurutnya lagi, dia perlu menghargai setiap saat yang dilalui sekarang ini dan harus bijak sesuaikan diri dengan pasangan dalam sesebuah perkahwinan.

Klik untuk gambar besar

"Kita tidak boleh mengubah sifat seseorang, kita sesuaikan diri dengan pasangan, sambil pastikan kita tidak hilang keunikan diri kita sendiri," tuturnya.

Pasangan itu sudah berkenalan sejak 1986 sewaktu Ras Adiba masih bertugas di stesen TV3. Mereka kemudian berkahwin pada 16 Mac 2019 di Masjid Jamek Al Khadijah, Pantai Dalam, Kuala Lumpur.

Bagaimanapun, Ras Adiba memilih untuk merahsiakan mengenai perceraian mereka sebelum ini kerana menganggap ia perkara peribadi yang tidak perlu dikongsikan kepada umum.

Dia juga pernah berkahwin sebelum ini dan mempunyai dua orang cahaya mata manakala Mohamed Azam juga dikurniakan enam anak hasil daripada perkahwinan terdahulu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA SAFIEY ILLIAS MAHU JUAL KERETA MUSTANG RM270,000

"Memang sedih apabila nak jual Mustang saya ini. Tapi tak apa mungkin ini ketentuan buat saya. Terima kasih Allah sudi pinjamkan rezeki memiliki Mustang ini pada saya.  Saya nak menjual semua aset dan harta yang ada. Saya nak menjadi orang biasa dan sederhana saja. Siapa yang membeli kereta ini, saya akan promosi Facebook dan Instagram dia. Pendek kata, saling membantu.

"Apa pun harga yang dinyatakan masih boleh dirunding," demikianlah ujar usahawan kontroversi, Safiey Illias apabila dia mahu menjual kereta mewah Mustang dengan harga RM270,000, selepas mengambil keputusan menjual rumahnya yang terletak di Sunway Montana, di sini dengan harga RM2.1 juta.

Difahamkan, kereta tersebut dibeli Safiey atau nama sebenarnya Mohd Saifuddin Ilias, 26, pada 2016. Safiey juga penyanyi lagu 'Syinta Gila' itu berkata, duit yang diperoleh daripada menjual semua aset yang ada ingin digunakan untuk memulakan sesuatu yang baru.

"Terlalu banyak kenangan saya bersama semua aset yang ada. Pahit, manis dan jatuh bangun saya ada bersama semua benda ini. Walaupun perit dan sedih, tapi saya terpaksa. Kalau boleh tahun ini saya mahu memulakan sesuatu yang baru dan segar dalam hidup. Rezeki yang ada saya nak kongsi bersama," katanya lagi.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BABY SHIMA: "NAK NYANYI PUN BISING, BUKAN KITA PELUK CIUM DIA PUN... KORANG LAYAN CERITA PELUK PEGANG CIUM"

"Nak nyanyi pun bising... bukan kita peluk cium dia pun.. padahal korang layan cerita peluk-peluk.. pegang-pegang... cium-cium 😁🤭. Nantikan Baby Sayang @aliffsyukriterlajaklaris #babyshima #aliffsyukri #babysayang," itulah tulis penyanyi Baby Shima menerusi laman Instagram miliknya.

Baby Shima atau nama sebenarnya, Nor Ashima Ramli, 29, mendedahkan dia tidak melakukan apa-apa babak yang tidak baik bersama rakan penyanyi, Datuk Seri Aliff Syukri menerusi single baharu mereka, 'Baby Sayang' yang bakal dilancarkan tidak lama lagi.

Katanya, dia tidak 'peluk cium' usahawan terbabit, sebaliknya hanya berpadu suara. Menerusi hantaran tersebut, Baby Shima dan Aliff Syukri mengenakan persalinan baju sekolah.

Klik untuk gambar besar

Terdahulu, Aliff menerusi platform sama memuat naik klip pendek mereka berdua yang sedang menyanyi lagu terbaru mereka. Bagaimanapun, ia menerima kritikan susulan pemakaian serta 'goyang' Shima yang didakwa 'daring' oleh segelintir netizen.

Hasil tinjauan, hantaran berkenaan dipercayai sudah pun dipadamkan Aliff Syukri. Menerusi media, Shima akui dia tidak mampu untuk mengawal reaksi pelbagai yang ditinggalkan netizen netizen di media sosial.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"FASA GLAMOR SAYA DAH BERLALU" - SHAHEIZY SAM TAK MALU MENIAGA DI BAZAR

Pelakon Shaheizy Sam yang sebelum ini pernah bergelar bintang paling popular di era kegemilangannya itu mengakui dia tidak berasa malu untuk turun padang meniaga di kawasan tumpuan awam seperti di bazar Aidilfitri.

Menurut Sam atau nama penuhnya, Shaheizy Sam Abdul Samad, 39, dia menganggap zaman glamornya sudah lama berlalu dan kini semakin serius dalam bidang perniagaan.

"Fasa glamor untuk saya dah berlalu... bila saya turun padang (meniaga di bazar), ia bukan tentang saya, sebaliknya ia mengenai pembeli dan peminat yang selama ini sentiasa menyokong produk saya.

"Sekarang ini bukan fasal status, kalau saya seorang yang jaga status sudah tentu saya hanya akan turun event yang diadakan di hotel sahaja. Bagi saya, power (popular dan terkenal) macam mana pun, mati nanti jadi tanah juga, orang lain juga yang turun liang tanamkan kita," ujarnya dipetik sebagai berkata kepada mStar.

Klik untuk gambar besar

Pelakon filem blokbuster 'Polis Evo' ini juga berkata dia masih berpegang teguh dengan pendirian untuk mengambil tawaran satu atau dua filem sahaja setahun bagi mengekalkan 'branding' namanya.

"Saya sekarang memang fokus untuk berlakon satu atau paling banyak pun dua filem sahaja dalam setahun. Bukan apa, bila saya terlalu kerap berlakon macam tahun 2013 dulu, dia dah jadi macam tak ikhlas nak berlakon sebab saya buat benda yang sama, skrip yang sama... dia seolah macam tiada cabaran. Bila kita buat kerja tak ikhlas, kita buat kerja pun ala kadar sahaja (saya tidak mahu jadi begitu)," katanya.

www.myartis.com / Foto: Instagram Shaheizy Sam

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


REMY ISHAK UNDUR DIRI BINTANGI TEATER M.BUTTERFLY

Pelakon TV Paling Popular Berita Harian (2009 & 2010) dan Pelakon Filem Terbaik Anugerah Skrin TV3 (2011), Remy Ishak menyatakan hasratnya untuk menarik diri daripada berlakon dalam produksi teater M.BUTTERFLY yang dijadualkan dipentaskan bermula 11-14 April 2013 ini di Blackbox, PUBLIKA Solaris Dutamas, Kuala Lumpur.

Remy (31 tahun) memaklumkan kepada pihak produksi bahawa pihak pengurusannya tidak bersetuju untuk beliau memainkan naskah M.BUTTERFLY yang mempunyai elemen seksual dan politik.

Drama  yang diinspirasikan oleh opera Madama Butterfly Giacomo Puccini memaparkan watak utama, Rene Gallimard, yang merupakan seorang kakitangan awam dihantar untuk bekerja di kedutaan Perancis di China. Gallimard jatuh cinta dengan diva opera China, Song Liling, yang sebenarnya seorang lelaki menyamar sebagai seorang wanita.

M.BUTTERFLY pernah dipentaskan di Euqene O’Neill Theatre, New York Amerika Syarikat pada 20 Mac 1988 hingga 27 Januari 1990 selama 777 kali pementasan yang diarahkan oleh John Dexter dan pernah difilemkan selama tiga kali yang berlainan pengarah iaitu David Cronenberg, Jeremy Irons dan John Lone.

Selain itu filem M.Butterfly pernah memenangi dua anugerah iaitu Cerita Terbaik di Drama Desk Award dan Tony Award pada tahun 1988.

Peranan yang dimainkan oleh Remy Ishak akan dipikul oleh Benjy. Benjy (35 tahun) mula berkecimpung dalam dunia lakonan seawal usia satu tahun. Beliau muncul buat pertama kali dalam drama hitam putih, Lembayung Petang. Sejak itu, Benjy membintangi banyak drama televisyen, siri komedi, filem dan pementasan teater.

Antaranya ialah Perempuan, Kembali, Baginda, Kampungku, Buddies, Hanya Untukmu, Charlie’s Aunty, Spilt Gravy on Rice dan Kerana Cintaku Saerah (Jibek). Benjy pernah memenangi anugerah Pelakon Lelaki Terbaik di Anugerah Skrin untuk lakonannya dalam drama Kembali dan Hanya Untukmu.

Kemenangannya dalam Kembali mencatatkan kali pertama dalam sejarah Malaysia di mana ibu (biduanita Azean Irdawaty) dan anak dinobatkan sebagai Pelakon Lelaki dan Wanita Terbaik dalam drama yang sama. Beliau juga pemenang termuda dalam kategori itu.

Pementasan M.BUTTERFLY karya asal David Henry Hwang ini akan diarahkan oleh Mislina Mustaffa, pelakon/pengarah teater dan filem. M.BUTTERFLY yang bakal dipentaskan ini merupakan teater yang dialih bahasa dari Bahasa Inggeris ke Bahasa Melayu.

Pementasan produksi Rumah Anak Teater (RAT Production) ini mendapat geran pengurangan kos produksi kelolaan Jabatan Kesenian dan Kebudayaan Negara (JKKN) dan menjadi sebahagian daripada MAP Festival yang berlangsung 23 Mac-21 April di PUBLIKA, Sloaris Dutamas, Kuala Lumpur.


LAGI 10 GAMBAR PRA-PERKAHWINAN HAFIZ SUIP & NUREFFY

Lagi gambar-gambar sekitar fotografi pra-perkahwinan Hafiz Suip dan bakal isterinya, Nureffy Jasreel Abdullah.

Hafiz dan pasangannya yang bakal disatukan esok sebagai suami isteri tidak melepaskan peluang untuk mengabdikan cinta mereka di dalam foto pra-perkahwinan.

Dalam gambar yang tampak lebih santai, pasangan ini telah mengenakan baju dengan tema warna putih.

Jom lihat!

Foto: Ministry of Moment

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BERGELAR ISTERI SEKALI LAFAZ - TASHA SHILLA IKUT SUAMI KE SINGAPURA

Alhamdulillah... tahniah kami ucapkan kepada pelakon, Tasha Shilla yang kini telah sah bergelar isteri kepada Muhammad Atiq Idris dengan sekali lafaz. Pasangan itu dinikahkan bapa pengantin perempuan, Abd Razak Razali dan disaksikan Imam Besar masjid berkenaan, Tuan Haji Ehsan Mohd Hosni pada majlis ringkas diadakan di Masjid Wilayah, jam 9.59 pagi ini.

Dalam majlis itu, pengantin lelaki menyerahkan mas kahwin RM800 dan sebentuk cincin. Tiada dulang hantaran diserahkan kedua pihak. Manakala, wang hantaran dirahsiakan atas permintaan keluarga. Anggun mengenakan persalinan rona putih rekaan Hatta Dolmat, Tasha atau nama sebenarnya, Nastashashila Abdul Razak bersyukur perancangan sejak beberapa bulan lalu berjalan lancar.

Sementara itu, Tasha memberitahu dia tidak menghebahkan niat untuk mendirikan rumah tangga pada umum kerana berasakan ia terlalu peribadi. Pelakon ini turut memberitahu akan menetap di Singapura bersama suami yang bekerja dalam bidang kewangan di sana.

Klik untuk gambar besar

"Semuanya berlaku begitu pantas. Alhamdulillah, impian, niat dan hajat yang saya simpan selama ini dipermudahkan. Saya percaya ada hikmah di sebalik segala-galanya. Saya akan tinggal di Singapura mengikuti suami, selepas selesai majlis bertandang.

"Saya bersyukur bertemu jodoh dengan lelaki yang dicintai, biarpun semuanya berlaku begitu pantas. Semoga fasa baharu dalam kehidupan ini terus mematangkan saya dan suami. Insya-Allah," katanya.

Pasangan sebaya berusia 33 tahun itu diperkenalkan seorang teman. Mereka berkenalan pada Disember lalu dan mengikat pertunangan pada 23 Februari lalu: "Perkenalan bermula di sebuah acara amal di Masjid Wilayah. Tanpa diduga berputik rasa sayang dan cinta. Tak sangka segala perancangan dipermudahkan. Saya percaya inilah jodoh yang diaturkan Yang Maha Esa," ujarnya.

Tasha berkata, dia tenang dan bahagia ketika berada di sisi Atiq: "Saya percaya inilah cinta sejati yang dicari-cari selama ini," tuturnya.

Sementara itu, Atiq yang bekerja dalam bidang kewangan di Singapura mengakui menyenangi sifat Tasha: "Meskipun luaran Tasha nampak garang, dia sebenarnya baik, lembut, menyayangi keluarga, suka kanak kanak dan menjaga solat. Saya tidak akan menghalang Tasha meneruskan kerjaya sebagai pelakon. Cuma, saya berharap dia akan menjaga adab dan solat," jelasnya.

Pada Ahad lalu, pasangan ini mengikat tali pertunangan setelah dua bulan berkenalan. Tasha berkata dia bersetuju menerima lamaran Atiq kerana merasakan jejaka itu adalah cinta sejati yang dicari selama ini. Difahamkan, majlis resepsi pertama akan berlangsung petang ini, manakala bertandang minggu hadapan.

www.myartis.com / Sumber & foto: Berita Harian, mStar, Instagram CST Production, Mahligai Cinta TV3 & Hatta Dolmat

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DITAHAN POLIS - NIA RAMADHANI & SUAMI AKUI AMBIL DADAH JENIS SYABU

"Nia dan Ardi mengakui mereka sudah menggunakan dadah selama lima bulan, termasuk pemandu peribadinya. Polis turut merampas sejumlah barang bukti termasuk alat untuk menghisap syabu," demikian kata Ketua Perhubungan Awam Polis Metro Jaya, Yusri Yunus yang memaklumkan pelakon terkenal Indonesia, Nia Ramadhani dan suaminya, Ardi Bakrie, positif dadah jenis syabu.

Pelakon sinetron Bawang Merah Bawang Putih itu dan suaminya yang ditahan semalam di Pondok Indah, Kebayoran Baru itu didakwa mula mengambil dadah jenis syabu sejak lima bulan lalu. Menurut polis, perkara itu diakui sendiri oleh pasangan suami isteri itu ketika ditahan di Balai Polis Metro Jakarta Pusat.

Selain itu, pemandu peribadi pasangan suami isteri itu juga didakwa mengambil syabu dan sudah ditahan telebih dahulu sebelum Nia dan Ardi ditangkap.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BABY MARIAM KEMBALI KE RAHMATULLAH

Jika beberapa hari lalu, ada pihak melaporkan bayi sulung Rini AF7, bernama Mariam Joanna Johanis dalam keadaan kritikal kerana terjatuh, namun berita terkini yang diterima mengatakan bayi tersebut telah pun meninggal dunia.

Ia disahkan rakan penyanyi terbabit iaitu Isma di laman Twitternya. Menurut Isma, wajah Mariam dilihat bercahaya sewaktu ditatap buat kali terakhir.

Klik untuk imej besar...

"Rini dalam keadaan stabil dan redha dengan ketentuan Ilahi yang menjemput anaknya pergi beberapa hari sebelum menyambut kedatangan Syawal," ujarnya.

Untuk info, Rini telah melahirkan Mariam di Hospital Putrajaya secara pembedahan kerana berat Mariam adalah 4.25 kilogram.

Takziah diucapkan!


"KATA PAPA, EMPAT BINI TAK MAMPU JAGA MACAM ANAK..." - ANAK ZULKIFLI ZAIN

Baru-baru ini, perkongsian pelakon, pengarah teater dan pensyarah, Dr Norzizi Zulkifli, 43, mengenai perkembangan keadaan kesihatan bapanya yang juga seniman veteran, Datuk Zulkifli Zain, 75, mengundang rasa kagum dalam kalangan netizen.

Sungguhpun sebak melihat Zulkifli sekali lagi terlantar di hospital, rata-rata netizen memuji kecekalan Norzizi dan adik-beradiknya menjalankan tanggungjawab mereka sebagai anak. Bagi mereka, perkongsian itu menjadi inspirasi kepada anak-anak untuk berbakti kepada ibu bapa ketika mereka masih ada.

Ruangan komen Instagram milik Norzizi yang juga aktivis teater terkenal dihujani komen netizen yang turut sama mendoakan agar bapanya diberi kesihatan yang baik. Terdahulu, Norzizi berkongsi beberapa keping foto bapanya yang sedang menerima rawatan di Pusat Pakar Perubatan UiTM kerana masalah kencing tidak lawas sejak Ahad lalu.

Klik untuk gambar besar

Menerusi foto dimuatnaik Norzizi di laman Instagram (IG) pagi hari ini, dia mengabadikan gambar sedih kerana menangis bersama bapanya. Dengan kapsyen ditulis, selepas sarapan pagi, duduk di katil kena picit lutut dia, sekali lagi papa ulang suruh beritahu adik dia ucap terima kasih.

"Lepas breakfast, duduk dekat katil kena picit lutut dia. Sekali lagi papa asyik ulang suruh beritahu adik-beradik, dia ucap terima kasih dan katanya kalau ada empat bini pun tak mampu jaga macam mana anak-anak dia jaga papa dan mama. Macam-macam lagi dia cakap, so saya cepat-cepat ambil phone and I said "ha cakap dekat adik-adik semua, Zi rakam ni", video itu buat saya tak boleh tahan, burst! Rabak," tulis Norzizi di laman Instagram.

Norzizi berkata dia sekadar berkongsi kesedihan di sisi bapanya yang dirawat di hospital: "Papa memang selalu berpesan. Cuma, barangkali pagi tadi yang cukup hening buat kami berdua dan dia pun pesan macam-macam. Saya pula jarang nangis, jadi sedihlah. Apapun, papa bukan kritikal. Dia stabil dan sakit sikit saja. Jangan risau, papa sihat dan dia akan sembuh tidak lama lagi," katanya memberitahu bapanya juga baru dibenarkan keluar hospital.

Katanya, video pesanan yang dirakam itu membuatkan dia tidak mampu menahan sebak dan sangat sedih hingga menangis. Zulkifli sebelum ini pernah diserang penyakit angin ahmar menyebabkannya lumpuh tangan serta kaki kiri. Untuk rekod, Zulkifli yang juga suami kepada pelakon Normala Omar ini pernah diserang angin ahmar pada 2016. Sementara itu, ditanya mengenai keadaan bapanya kini, Norzizi bersyukur masalah kesihatan bapanya tidak terlalu serius: "Nasihat saya kepada semua, walaupun kita sibuk dengan kerja... jangan lupa untuk luangkan masa dan berbakti kepada ibu bapa," tuturnya.

www.myartis.com / Sumber: mStar & Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IBU SANDRA DIANNE: "4 HARI LAGI HARI LAHIR KAKAK, BAYANGKAN KESEDIHAN MAMA..."

"Dia seorang anak yang baik, sejak kecil tak pernah menyusahkan. Dari awal mengandung langsung takda tanda morning sickness, mengidam nak makan nasi, apa je nasi asalkan nasi tu di masak sedap-sedap.

"Sakit melahirkan pun tak menyeksa mama lama-lama. Sakit contraction jam 1 pagi, jam 9 pagi register kat wad bersalin, jam 11. 30 pagi dapat katil, baru nak naik tak sempat duduk air ketuban pecah, jerit kat misi, misi kelam kabut ambil wheel chair, berlari masuk labour room. Dua kali push je kakak dah selamat lahir ke dunia dengan nama ALESSANDRA DIANNE AMPURIA.

"Jiwa mama masih diselubungi rasa duka yang mendalam, rindu pada suara kakak memanggil "Ma, mana Adam?", "Esyaaaa, sayang kakak", "Ayah mana?", "Kamu sudah makankah?" dan yang paling dirindui selepas ini adalah suara kakak menyanyi-nyanyi di setiap penjuru rumah. Mama rindu.

"Hari ini 11 September 2020 dinihari jam 1.00am kakak pergi tinggalkan mama. 5 (4) hari menjelang hari lahir kakak, bayangkan kesedihan mama melalui semua ini tanpa kakak di sisi.

"Berat sungguh dugaan yang mama kena hadap hari ni kakak. Mama tak sangka mama akan bawa kakak balik dalam keadaan kaku," demikian tulis ibu kepada bintang Big Stage 2020 Sandra Dianne, Nor Syakinah semalam yang mengimbau kenangan melahirkan anak perempuannya memandangkan ulang tahun kelahiran Sandra akan tiba empat hari lagi.

Menerusi laman sosial Facebook, Nor Syakinah berkongsi momen sewaktu melahirkan Sandra pada tanggal 16 September 1994. Lebih memilukan apabila ibunya amat merindui suara Sandra yang menjadi penyeri dan penghibur ketika berada di dalam rumah.

Pada Jumaat, Sandra Dianne telah menghembuskan nafasnya yang terakhir pada jam 1 pagi setelah lima hari bertarung nyawa akibat kemalangan. Jenazah selamat disemadikan di Tanah Perkuburan Islam Kampung Kauluan, Tuaran, Sabah pada jam 5.45 petang.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


POSITIF COVID-19 - ISTERI NAFI ROY MENINGGAL DUNIA, AKUI KEADAAN SEMAKIN MEROSOT

Umum sedia maklum mengenai keadaan penyanyi Roy, 57, yang mengesahkan dirinya positif Covid-19 tahap empat dan sudah dipindahkan ke Hospital Sungai Buloh untuk rawatan lanjut.

Roy menjalani ujian saringan Covid-19 itu selepas dimasukkan ke hospital akibat sesak nafas dan hasil pemeriksaan terdapat jangkitan kuman pada paru-paru.

Namun begitu, timbul berita yang kurang enak didengar apabila Roy yang popular dengan lagu 'Kau Ratnaku' dan 'Diari Mimpi' serta pernah menyertai Gegar Vaganza musim keenam (GV4) itu dikatakan sudah meninggal dunia selepas disahkan positif Covid-19.

Isteri Roy, Haslinda Abdul Rahman tampil menafikan berita yang tersebar tersebut. Bagaimanapun, Haslinda, 56, mengakui keadaan kesihatan suaminya semakin merosot dan kini dipindahkan ke Unit Rawatan Rapi (ICU), Hospital Sungai Buloh.

"Roy dipindahkan semula ke wad kecemasan kira-kira jam 5 petang hari ini kerana kembali mengalami sesak nafas. Selain itu, dia turut mengalami batuk kuat dan kembali lemah seluruh badan," katanya.

Haslinda dan anak-anak mereka kini menjalani kuarantin di rumah di Banting dan tidak dibenarkan melawat Roy buat masa ini.

Roy atau nama sebenarnya Mohammad Rauzan Alwi mengakui tabah menerima keputusan ini dan reda dengan ketentuan takdir. Katanya, restoran milik keluarganya di Banting ditutup sementara manakala isteri dan anak-anak menjalani kuarantin di rumah.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DOKTOR SYORKAN JALANI PEMBEDAHAN FIBROID - DJ LIN MAHU CUBA INISIATIF SENDIRI

Dimasukkan ke hospital pada Jumaat lalu selepas mengalami masalah pendarahan dan kurang oksigen dalam badan, penyampai radio Suria FM, DJ Lin atau nama sebenarnya Roslinda Abd Majid, 41, berkata bacaan tekanan darahnya tinggi dan hampir pitam akibat serangan penyakit vertigo.

"Saya memang ada masalah vertigo yang serius. Bila saya berdiri, rasa macam semua benda disekeliling saya bergerak sampai otot bahu dan leher rasa tegang. Benda tu buat saya tak stabil dan saya takut jatuh.

"Sudah lama saya tak kena serangan vertigo. Kali terakhir pada tahun lepas. tapi dua tiga hari ni ia datang balik dan saya ada makan ubat semua. Cuma Khamis lepas ia semakin teruk.

"Saya ke klinik untuk pemeriksaan dan doktor terus beritahu saya kena masuk wad kerana bacaan tekanan darah sangat tinggi," ujarnya.

Klik untuk gambar besar

DJ Lin yang juga merupakan Pengurus Program Suria ini tidak menyangka ketumbuhan fibroid yang dialaminya semakin membesar sehingga terpaksa menjalani pembedahan dalam masa terdekat.

"Sebenarnya ketumbuhan fibroid ini sudah beberapa tahun juga saya kena. tapi tak sangka ia semakin besar. Doktor syorkan untuk saya menjalani pembedahan tapi saya nak beri peluang cuba inisiatif sendiri. Makan ubat dahulu.

"Sebenarnya ibu saya pun tak tahu mengenai ketumbunhan ini. Bukan niat saya untuk membelakangkan keluarga atau peminat mengenai perkara ini cuma saya tidak mahu mereka bimbang," katanya.

Calon kategori Penyampai Radio Meletop, Anugerah MeleTop Era 2019 (AME 2019) ini dimasukkan ke hospital pada Jumaat kira-kira pukul 3 pagi selepas tekanan darahnya mencatat bacaan tinggi.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ADAKAN SIDANG AKHBAR ISNIN INI - SHEILA MAJID DIDESAK LETAK JAWATAN

Didakwa tidak menjalankan tanggungjawab dengan baik sebagai Pengerusi Recording Performers Malaysia (RPM), hingga menyebabkan isu pengagihan royalti tidak dapat diselesaikan sehingga hari ini, penyanyi Datuk Sheila Majid telah digesa meletakkan jawatan tersebut.

Tekanan makin hebat datang daripada artis dan penggiat seni lain yang mendesak Sheila meletakkan jawatan tersebut. Kemuncak daripada kemelut ini mengundang Persatuan Karyawan Malaysia (Karyawan) untuk mengadakan sidang media khas pada Isnin ini.

"Persatuan Karyawan Malaysia akan mengadakan satu sidang akhbar, Isnin ini. Artis terkenal seperti Datuk Khadijah Ibrahim, Ito, Rafi Suhu dan ramai lagi akan bersama saya untuk mendesak Sheila meletakkan jawatan sebagai Pengerusi RPM.
Disyorkan Untuk Anda

"Ia supaya orang lain diberi peluang menjalankan tugas berat ini dalam menentukan royalti berjumlah lebih RM20 juta dan bahagian artis daripada RM140 juta yang diagihkan kepada ahli mendaftar dengan RPM dan Badan Pengutip Royalti Hak Pelaku dan Persembahan Artis (PRISM) Bhd. Malangnya, PRISM sudah menutup operasi, tahun lepas," ujarnya.

Mengulas lebih lanjut, Freddie berkata, Sheila sudah dipilih menerajui RPM oleh syarikat rakaman dan bukannya artis yang juga ahli kepada badan itu.

"Dia sebenarnya bukan dipilih oleh artis sebaliknya oleh syarikat rakaman untuk menerajui RPM. Apabila dia gagal menyelesaikan masalah artis dan isu royalti, dia kena letak jawatan.

"Kebanyakan artis bergantung kepada industri muzik untuk menampung perbelanjaan kehidupan harian dan ramai berada dalam keadaan kewangan yang kritikal.

"Sheila perlu tahu artis amat memerlukan wang meneruskan kelangsungan hidup. Atas kegagalan menjalankan tugas, beliau harus meletakkan jawatan sebagai Pengerusi RPM supaya orang yang lebih layak diberi peluang mengambil alih tanggungjawab ini.

Klik untuk gambar besar

"Jika tidak, beliau akan dilihat bukan sahaja sebagai pemimpin yang gagal menjalankan tugas dengan sempurna, malah seorang yang mementingkan diri tanpa memikirkan kebajikan ahli yang kebanyakannya berada dalam keadaan susah sekarang ini," katanya.

Sehubungan itu, Karyawan berharap, sidang media yang akan diadakan Isnin ini dapat membuatkan Sheila mengambil langkah yang sepatutnya.

Presidennya, Datuk Freddie Fernandez berkata, artis terkenal antaranya Datuk Khadijah Ibrahim, Ito, Rafi Suhu dan ramai lagi akan turun padang untuk mendesak Sheila meletakkan jawatan sebagai Pengerusi RPM.

"Datuk Awie juga sepatutnya turut serta tapi dia tak dapat berbuat demikian kerana terdapat penggambaran di luar Kuala Lumpur. Semua sepakat minta diberikan peluang kepada orang lain bagi menjalankan tugas berat yang perlu dipikul sebaik mungkin. Ramai individu yang layak dan yang nampak amat berpotensi adalah antara Khaty dan Rafi Suhu," jelasnya.

Terdahulu, kekecohan tercetus dalam industri muzik selepas Suruhanjaya Pencegahan Rasuah (SPRM) menjalankan siasatan terhadap empat badan kutipan royalti iaitu Badan Perlindungan Hak Cipta Muzik (MACP) Berhad, Public Performance Malaysia (PPM) Sdn Bhd dan RPM dan PRISM.

Operasi dijalankan berdasarkan laporan dibuat oleh Freddie yang Ahli Panel Penasihat SPRM dalam perjumpaan bersama Ketua Pesuruhjaya SPRM, Datuk Seri Azam Baki, bulan lalu.

Kata Freddie, langkah membawa perkara itu kepada SPRM adalah pilihan terakhir Karyawan untuk menyelesaikan kemelut royalti artis yang berlarutan sejak lebih 20 tahun lalu.

www.myartis.com / Sumber: Berita Harian & Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - BILA DATO' SITI NURHALIZA & DATUK K 'DATING' DI PULAU PINANG

Gambar menarik Dato' Siti Nurhaliza dan suaminya, Datuk K sedang 'berdating' di Pulau Pinang sambil jalan-jalan menjamu mata melihat keindahan kota raya.

"Happy sangat saya dapat rasa pengalaman kayuh basikal 4 roda dan tengok 'art street & mural painting' yang popular di Pulau Pinang..," ujar Siti di laman IGnya.

Jom tengok!

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


6 PHOTO MENARIK - FARID KAMIL, BABY & DIANA DANIELLE

Gambar terkini Farid Kamil, isterinya Diana Danielle Danny Beeson dan baby sulung mereka menyambut hari raya. Tidak diketahui sama ada gambar ini dirakam di Malaysia atau di Australia.

Dan tidak diketahui juga sama ada bayi mereka telah diberi nama dan didaftarkan di Malaysia seperti yang dikhabarkan sebelum ini. Apa-apapun, marilah kita doakan yang terbaik untuk mereka!

XTRA - GAMBAR DIANA MAsA KECIL...
klik untuk imej besar...


8 PHOTO - RAGAM ANAK NABILA HUDA

Gambar menarik aksi anak Nabila Huda Suhaimi, 29, yang bernama Kheisya Laila. Bayangkan, apabila ibu tunggal ini terpaksa membawa anaknya ke mana-mana ketika penggambaran.

Pastinya, ramai pelakon dan krew telah dianggap keluarga oleh Kheisya yang comel ni. Jom tengok!

Ada baby ke? Klik untuk imej besar...


MANGSA BANJIR BERLINDUNG DI MASJID - RITA RUDAINI PERSOAL SOP, V@KS1N

"Masa ni kena scan My Sej@hter@ jugak tak? Kena soal ada v@ks1n ke tak nak v@ks1n masuk masjid? Tanye jerrr," tulis pelakon Rita Rudaini menerusi Insta Story miliknya dimana dia mempersoalkan adakah mangsa banjir perlu mengimbas MySej@hter@ sebelum masuk ke masjid dan adakah mereka disoal sama ada mengambil v@ks1n atau tidak.

"Tuhan bagi pinjam bumi Dia, permudahkan apa yang patut.. Tapi hangpa buat macam dunia ni hangpa yang punya.. Sampai nak susahkan hidup orang yang taknak menurut kata hangpa," tambahnya lagi yang turut menyifatkan Tuhan telah memberi pinjaman di bumi-Nya, namun ada yang tidak mahu mengikut perintah.

Sejak Sabtu, negara berdepan bencana banjir lebih-lebih lagi di kawasan Lembah Klang apabila air naik berikutan hujan lebat tidak henti pada Jumaat lalu. Susulan banjir yang berlaku, ada yang berlindung di pusat perlindungan seperti di masjid.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MENANGIS DALAM KERETA - EMOSI JANNA NICK TERGANGGU AKIBAT TEKANAN KERJA MELAMPAU

Pelakon Janna Nick menerusi laman Instagram baru-baru ini telah memuat naik video luahan hati mengenai dirinya yang tertekan dengan urusan kerja hingga mengganggu emosinya sejak kebelakangan ini.

Dalam video yang dikongsikan, Janna atau nama sebenar Nurul Jannah Muner, 25, tidak lagi mampu menahan sebak hingga menitiskan air mata sambil memandu kereta sendirian.

Berulang kali aktres ini memberitahu dia penat memikirkan tentang kerja, namun terpaksa meneruskan demi mencari rezeki untuk keluarga.

"Saya suka bekerja, saya tak boleh tak kerja. Jadual saya padat sampai hujung tahun ini. Badan saya penat tapi otak saya tidak. Walaupun hari yang saya nak rehat, otak saya terus berfikir, fikir dan fikir.

Klik untuk gambar besar

"Bayangkan saya duduk seorang, tak buat apa-apa tapi lima, enam suara dalam kepala memberi idea berbeza untuk bekerja. Ini realiti palsu yang saya cipta untuk buat saya nampak gembira dan ada kehidupan sempurna. Ia cuma topeng yang cuba menutup rasa tak bahagia yang saya lalui," katanya.

Dalam pada itu, Janna berkata dia mahu menjalani kehidupan normal seperti manusia biasa yang mempunyai masa untuk diri sendiri, namun mindanya seakan-akan dikawal oleh tuntutan kerja.

"Saya manusia biasa yang mahu hidup normal. Saya tak suka bercakap, tak suka jumpa orang. Dahulu apabila saya tak happy, saya boleh cari sebab untuk saya tak gembira.

"Sekarang apabila saya gembira, otak pula tak izinkan saya berehat. Daripada situ saya tahu bahawa ini adalah masalah saya sendiri... tetapi jangan risau saya akan memperbaiki diri.

"Saya tak perlukan pendapat sesiapa. Saya tak perlukan orang faham saya. Malah saya pun gagal memahami minda saya. Saya cuma perlukan rehat," ujarnya.

Bagaimanapun, Janna berjanji akan memperbaiki diri kerana beranggapan semua yang terjadi adalah masalahnya sendiri dan hanya memerlukan rehat yang secukupnya untuk diri sendiri.

www.myartis.com / Sumber & foto: Harian Metro & Instagram Janna Nick

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"WAJAR KE SESEORANG MENUNTUT TETAPI KITA DATANG KEPADA DIA?" - NAIM DANIEL

"Pihak Dayana nak buat sidang media pun tanpa pengetahuan saya dan pengurusan. Alhamdulillah, Allah permudahkan ada kenalan memberitahu saya tentang acara itu. Saya ada hubungi ibu dia untuk bertemu dan berbincang secara baik tetapi pihak sana yang tak nak sebab katanya nak selesaikan sidang media dahulu.

"Kalau permainan ini yang mereka pilih, saya okey dan tak pernah menghalang apa-apa. Tapi seperti yang saya katakan jika ada bukti, emel kepada saya. Wajar ke seseorang yang ingin menuntut sesuatu tetapi kita pula yang kena datang kepada dia?" ujar penyanyi Naim Daniel berhubung konflik yang melanda dirinya dengan bekas kekasihnya iaitu Dayana Emerda yang masih belum menemui jalan penyelesaian.

Naim, 23, berkata dia pernah menghubungi ibu Dayana untuk bertemu dan menyelesaikan kemelut mereka secara baik namun ditolak. Namun, Naim dan pihak syarikatnya WPW Entertainment tetap dengan pendirian mereka untuk meminta Dayana menghantar segala bukti yang ada melalui kiriman emel.

Sebelum ini, isu pemilikan lagu Sumpah terus berpanjangan apabila Dayana membuat tuntutan mendaftar semula lagu tersebut sebagai karya bersama. Kemelut antara mereka timbul selepas lagu ciptaan Naim Daniel dan Omar K itu dinobatkan sebagai juara Anugerah Juara Lagu ke-34 (AJL34) pada 9 Fabruari lalu.

"Mudah sahaja... Tunjuk bukti dalam e-mel. Bukan saya sengaja mahu memanjangkan kemelut ini. Tetapi, saya kira, permintaan agar mereka mengirim e-mel adalah kaedah paling cepat dan mudah. Saya tetap dengan pendirian ini atas nasihat peguam.

Klik untuk gambar besar

"Saya tidak mahu menjadi seperti burung kakak tua yang boleh bersuara, namun tidak tahu apa yang diperkatakan. Saya percaya, kita boleh bertindak dengan cara paling profesional berbanding memilih menyelesaikannya pada sidang media," katanya.

Dalam pada itu, Naim yang juga seorang pelakon memberitahu dia dan syarikat pengurusannya, WPW Entertainment berbesar hati sekiranya pihak Dayana ingin menyelesaikan cara baik. Menurut Naim, dia tidak mahu menjadikan isu itu menganggu karier seninya kerana ingin berada dalam keadaan sentiasa positif sahaja.

"Senang sahaja, bagi segala bukti kalau dia nak selesaikan dengan cara elok sebabnya saya serta pengurusan saya memang berlapang dada. Insya-Allah, kalau dia tampil dengan bukti, pihak saya dan pengurusan akan berbincang dan kaji terlebih dahulu untuk melihat sama ada betul atau tidak.

"Barulah pihak pengurusan boleh mengambil tindakan selanjutnya. Tapi kalau mereka masih nak bermain dengan cara itu, terpulang. Daripada fikir isu itu, lebih baik saya fokus kepada orang yang saya perlu hargai iaitu peminat yang sentiasa menyokong dan mendoakan baik-baik," ujarnya.

www.myartis.com / Sumber & foto: mStar, Berita Harian & Instagram Naim Daniel

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA 'LAILER' MASUK HOSPITAL DEK KERANA BEKERJA TANPA HENTI

"Saya ditahan di wad selepas alami muntah yang berterusan dan badan lemah akibat tidak cukup rehat. Doktor pun suruh saya rehat saja dan Alhamdulillah... keadaan saya pun dah semakin baik. Mungkin disebabkan beberapa bulan saya kerja tanpa henti, itu yang badan jadi tak sihat.

"Terima kasih kepada semua yang mendoakan keadaan saya. Buat masa sekarang saya berehat di rumah nenek dan akan sambung kerja selepas betul-betul sihat," kata pelakon yang popular menerusi watak Lailer menerusi drama 'Kampung People', Riena Diana.

Riena telah dimasukkan ke sebuah hospital swasta selepas mengalami muntah berterusan, gara-gara bekerja tanpa henti dan tidak cukup rehat.

Menurut Riena atau nama sebenarnya Nur Qamarina Diana Zulreal, 23, dia dinasihatkan doktor untuk mendapatkan rehat secukupnya sebelum memulakan kerja semula. Riena berkata, keadaannya semakin sihat dan kini berehat di rumah neneknya di Kuala Lumpur.

Klik untuk gambar besar

Pada Isnin lalu, Riena berkongsi foto di Instastory yang memperlihatkan dia sedang baring di atas katil yang ditolak seorang jururawat.

Sebelum ini, Riena terkandas di Muar, Johor disebabkan menjalani penggambaran sebuah drama namun dapat pulang ke Kuala Lumpur selepas mendapatkan kebenaran daripada polis.

Dalam pada itu, Riena mendedahkan dia terpaksa menolak semula tawaran berlakon yang sudah diterima pada saat akhir berikutan masalah kesihatan yang dialaminya.

Biarpun pada mulanya mengakui berasa bimbang akan dimarahi produksi dan stesen TV3 namun bersyukur kerana kedua-dua pihak itu memahami keadaannya.

"Buat pertama kali saya terpaksa tolak tawaran berlakon pada saat akhir. saya tak pernah buat perangai macam ini. Sampaikan saya overthinking... takut ada pihak yang marahkan saya.

"Tapi saya cuba jelaskan dekat produksi yang saya tak dapat nak buat. Nasib baik, pihak produksi dan TV3 memahami keadaan saya. Selepas ini saya kena berpada-pada ambil tawaran kerja," ujarnya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KAFE DIMASUKI PENCURI MENYAMAR PELANGGAN - MIN YASMIN BERSYUKUR TIADA PERKARA BURUK BERLAKU

"Saya mula berasa tidak sedap hati selepas dia masuk kerana kuat bau alkohol. Dia memakai jaket, berkaca mata hitam. Nampak macam pelanggan biasa saja. Penyamar tersebut cuba mencuri i-pad milik kafe yang diletakkan di atas kaunter. Saya yang terkejut dengan tindakannya itu sempat rebut kembali peranti tersebut.

"Mujur dia tidak ada senjata tajam, kalau tidak tak tahulah apa yang akan berlaku. Kejadian berlaku ketika suami keluar untuk membelikan saya roti canai," itulah kata penyanyi Min Yasmin yang mengucapkan rasa syukur selepas terselamat daripada perkara tidak diingini berlaku di kafe miliknya dan suami pagi tadi.

Min ketika dihubungi berkata, dia dan suami, komposer Jul Fekar kini berada di Sabah atas urusan kerja dan perniagaan, selain pulang ke kampung halaman. Katanya, beberapa hari ini, dia dan suami sempat meluangkan masa di premis perniagaan mereka, 'Nasi Lemak BRO JUL Little Cafe' di Kota Kinabalu.

Klik untuk gambar besar

Min berkata, setiap hari urusan di kafe berjalan lancar sehinggalah pagi tadi seorang pencuri menyamar sebagai pelanggan masuk ke kedai. Berikutan itu,  Min bercadang untuk membuat laporan polis dalam masa terdekat.

"Saya ada terfikir untuk membuat laporan polis untuk keselamatan kami. Bimbang jika dia kembali. Hari ini kami terselamat, Alhamdulillah. Esok lusa kita tak tahu. Lagi pun laporan dibuat sebagai peringatan kepada diri sendiri dan orang lain juga. Zaman sekarang ini ramai orang terdesak dan akan melakukan apa sahaja demi mendapatkan wang," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SERTAI GV8 - ANI MAIYUNI MAHU UBATI KERINDUAN PEMINAT, NAFI SUDAH TIADA 'JOB'

Hanya untuk mengubati rindu peminat dangdut, bukan sebab tiada job... itulah kata penyanyi dangdut, Ani Mayuni berhubung tujuannya menyertai program realiti Gegar Vaganza musim kelapan (GV8).

Ani Maiyuni atau nama sebenar Aishah An-Nur binti Osman, 43, berkata, ia merupakan platform terbaik untuk dia memberitahu peminat bahawa artis kesayangan mereka masih aktif.

"Artis masuk GV bukan kerana tiada job, ramai rakan-rakan artis lain yang show tak putus-putus tapi kita tak nampak sebab lama tak keluar televisyen. Macam saya sendiri, jarang keluar televisyen dan peminat ingat kita tak aktif dalam industri.

"Banyak antara artis mengambil cabaran untuk bertanding dalam GV ni sebenarnya nak beritahu yang kami ini masih lagi aktif dalam industri," ujarnya.

Klik untuk gambar besar

Ani antara 13 peserta yang bakal bertanding di pentas GV8 yang akan disiarkan di Astro Ria setiap hari Ahad bermula 21 November ini. Ani bakal berentap dengan 12 peserta lain iaitu Adibah Noor, Aweera, Alif Aziz, Nikki, Azzan Scan, Datuk Fazley Yaacob, NICO, Suki Low, Nikki Palikat, Shidee, Senario (Saiful Apek dan Yassin) dan Bandi Amuk.

Sementara itu, Ani juga sudah bersedia untuk berdepan cabaran terutamanya dalam menyampaikan lagu selain genre dangdut. Penyanyi yang popular dengan lagu 'Sedap' ini juga teruja diberi peluang memasuki kelas vokal bersama Cikgu Siti Hajar bagi mempelajari teknik nyanyian yang betul.

"Semasa saya mula menyanyi dulu tidak pernah masuk kelas vokal tapi untuk GV8 ni saya bersyukur sebab pihak produksi menawarkan kelas vokal dengan Cikgu Siti Hajar. Saya anggap yang saya bermula dari bawah semula, berpeluang belajar teknik nyanyian dan sebagainya.

"Untuk persediaan awal juga saya ada buat kajian dengan menonton semula GV8 dari musim pertama hingga terbaharu bagi mendengar semula apa yang juri-juri komen," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::